qundao/data-zh-poetry huggingface dataset:
南楼漫兴为杨孔瞻作·其一
作者：林俊
朝代：明
体裁：五言律诗

白鹤山盈眼，南楼意转亲。疏花烟外暝，独树雨中春。辞酒醉还妄，眠云閒是真。浩然今古句，清洒出风尘。
南楼漫兴为杨孔瞻作·其二
作者：林俊
朝代：明
体裁：五言律诗

素幔晴看捲，深杯晚复传。仙风遗石井，僧月上溪船。阁树酒旗裂，盘空鹤翅圆。扬雄诗总放，谁解破中坚。
即景
作者：林俊
朝代：明

十二芙蓉江上峰，夕林秋影坐来慵。雨昏素幔妨归燕，云起澄潭有卧龙。渔父欲寻桃洞入，野情不博酒泉封。一行钜老裨新政，却愧青邱是故农。
去岁大旱及春雨又霪述忧用汉郦炎韵
作者：林俊
朝代：明

岁律居以穷，玄冥驾当促。长灯守达曙，准辨看新局。昨者太无年，十家九不足。东西市门间，老少纷相逐。祗今云物红，沟渠断还浊。道途几人色，闾巷多鬼录。值春雨又霪，二麦浑未卜。免租下殊典，赈贷连乡曲。灾眚孰致之，斯民自无禄。长跪祝圣人，如川又如岳。遗荣草头露，老去如逝波。长林结稠绿，斤斧无完柯。閒身寄霞外，萝屋山之阿。开池畜流水，莲实鱼亦嘉。腴田差岁计，习静看南华。家儿不解事，浪费泥与沙。瓶空转局蹙，况此乖天和。蠲租值汉诏，邑里无催科。
又发引叙悲
作者：林俊
朝代：明

短烛西风老泪横，帝城今日是归旌。故云不辨前山色，残楮空收后世名。仅亩荒墟曾里第，一行孤寺足门生。道流对此翻成俗，殇寿茫茫看亦轻。
又次白岩燕泉二翁韵
作者：林俊
朝代：明

服舍仓皇作夜声，九招谁为破愁城。更无斩马朱云剑，空有垂鱼贾傅旌。乡国老怀风自下，关河孤泪梦常倾。行囊次第收残稿，剔尽寒灯坐彻明。
又次邵端峰韵
作者：林俊
朝代：明

梦绕碧罗带，神移翠玉宫。此君留壮节，而我让孤风。比德名偏重，知音调许同。世氛藏伏外，即始自占终。
又自韵
作者：林俊
朝代：明

应会年垂半，迁乔宠值三。大鹏高又下，候雁北还南。铜雀来青雨，钟陵度远岚。地清无琐事，低小结茅庵。
友古
作者：林俊
朝代：明

学行焉敢望前人，物化传来局局新。丽泽此心还自计，欲将河洛代雷陈。
口占寄君俊
作者：林俊
朝代：明

德星移照入南离，物色当年已自知。大冶钧陶荷明圣，太平无处不相宜。
口占寄王金溪
作者：林俊
朝代：明

没膝泥平属漏天，尚难一刺直公前。几惊离合关情地，又是东华送别筵。
召命书怀
作者：林俊
朝代：明

召命三申力敢辞，转于遇晚属深思。枘方几适循时制，弦直真烦圣主私。心有温公元己病，迹如樊子故无奇。秋瓜落尽曾根蒂，祗恐归时异去时。父踏征舆子据鞍，相看同是出门难。末缘未念悬儿女，深有馀忠入肺肝。旧隐载承天上召，老饕重似梦时官。穷年翠竹江村下，衰凤何心复羽翰。
召命书怀·其一
作者：林俊
朝代：明

召命三申力敢辞，转于遇晚属深思。枘方几适循时制，弦直真烦圣主私。心有温公元己病，迹如樊子故无奇。秋瓜落尽曾根蒂，祗恐归时异去时。
召命书怀·其二
作者：林俊
朝代：明

父踏征舆子据鞍，相看同是出门难。末缘未念悬儿女，深有馀忠入肺肝。旧隐载承天上召，老饕重似梦时官。穷年翠竹江村下，衰凤何心复羽翰。
召命纪怀
作者：林俊
朝代：明

新词孤调属更弦，诏下欢声己盛传。捧腹歌随帝力后，渴心时到圣人前。竟陵云气天申日，大陆河清震出年。衰朽老臣叨起命，一封重乞木兰船。碧山元自属遗人，重见阴厓一例春。己分居閒还宋鬼，忽逢起落是尧臣。老于壮日肝肠在，病入稀龄齿发新。天语叮咛深有涕，遇奇无力答皇仁。
召命纪怀·其一
作者：林俊
朝代：明

新词孤调属更弦，诏下欢声己盛传。捧腹歌随帝力后，渴心时到圣人前。竟陵云气天申日，大陆河清震出年。衰朽老臣叨起命，一封重乞木兰船。
召命纪怀·其二
作者：林俊
朝代：明

碧山元自属遗人，重见阴厓一例春。己分居閒还宋鬼，忽逢起落是尧臣。老于壮日肝肠在，病入稀龄齿发新。天语叮咛深有涕，遇奇无力答皇仁。
右垭写怀
作者：林俊
朝代：明

露宿官山月转晴，山垭老泪寄苍生。檄书夜下秋前捷，野哭时悬枕上声。墟落鸢鸦荒骨乱，石田狐鼠晚蒿平。经心门井溪来血，流入瞿塘水尚腥。
和寄丰太史原韵
作者：林俊
朝代：明

直院随金马，清班缀赤凰。忽先怀疏入，竟蹈引裾狂。孝理关名教，王猷翊世纲。河神风己北，转息送归航。雷霆身独犯，风鸟梦相亲。似有仙留诀，时传语动人。大官黄醥酒，少室白纶巾。俎豆閒兵略，雄心拭剑频。
和寄丰太史原韵·其一
作者：林俊
朝代：明

直院随金马，清班缀赤凰。忽先怀疏入，竟蹈引裾狂。孝理关名教，王猷翊世纲。河神风己北，转息送归航。
和寄丰太史原韵·其二
作者：林俊
朝代：明

雷霆身独犯，风鸟梦相亲。似有仙留诀，时传语动人。大官黄醥酒，少室白纶巾。俎豆閒兵略，雄心拭剑频。
和少陵六绝
作者：林俊
朝代：明

画虎心多愧未成，老来空有气从衡。松根一枕羲皇梦，如盖山云石上生。四愁汉调犹平子，嗣响郦炎格已休。阅尽盆渠都是水，何曾日夜大江流。虞歌有派传风雅，汉选何名续楚骚。嵇阮嗣音副人意，也难蓦地拜刘曹。汉魏名家几世人，调孤无力附芳邻。残编断楮谁收拾，已化荒荒架上尘。九首枚生信复疑，格中何必问吾谁。正声变尽愁无拙，前辈终为后辈师。陶谢风流秪两公，后来韦柳亦相雄。极知作者关名教，不混王杨谫薄中。
和少陵六绝·其一
作者：林俊
朝代：明

画虎心多愧未成，老来空有气从衡。松根一枕羲皇梦，如盖山云石上生。
和少陵六绝·其三
作者：林俊
朝代：明

虞歌有派传风雅，汉选何名续楚骚。嵇阮嗣音副人意，也难蓦地拜刘曹。
和少陵六绝·其二
作者：林俊
朝代：明

四愁汉调犹平子，嗣响郦炎格已休。阅尽盆渠都是水，何曾日夜大江流。
和少陵六绝·其五
作者：林俊
朝代：明

九首枚生信复疑，格中何必问吾谁。正声变尽愁无拙，前辈终为后辈师。
和少陵六绝·其六
作者：林俊
朝代：明

陶谢风流秪两公，后来韦柳亦相雄。极知作者关名教，不混王杨谫薄中。
和少陵六绝·其四
作者：林俊
朝代：明

汉魏名家几世人，调孤无力附芳邻。残编断楮谁收拾，已化荒荒架上尘。
和铁桥都宪梦余过郭西韵
作者：林俊
朝代：明

千仞峨峨览德辉，地分闽粤重相违。故知水断无鱼到，却望秋高有雁归。调绝几容寻杜句，菊香还拟著陶衣。龙山薄与青云近，竹杖人扶力尚微。
和韩太保洪洞相忆韵
作者：林俊
朝代：明

桑海门前信阅三，故人山北又山南。四朝蓍蔡心俱属，一壑风烟老自堪。水岸碧桃花短短，月庭青桂影毵毵。极知天意垂仁寿，宽与耆英作盛谈。
哀宫保九峰翁
作者：林俊
朝代：明

暮年相见本无期，起落新朝两旧知。悔却班行催老大，转于床褥话分离。昔怀有泪金曾铸，远讣无音鹤尚疑。一老典刑中外望，恤恩非为郢人私。倦客平陵赋茧窝，到门黄纸重如何。勉随星使瞻云日，却忆山人就薜萝。梦易巳凭占数尽，启衾真自觉心多。景仁君实肝肠话，老泪溪头洒逝波。
哀宫保九峰翁·其一
作者：林俊
朝代：明

暮年相见本无期，起落新朝两旧知。悔却班行催老大，转于床褥话分离。昔怀有泪金曾铸，远讣无音鹤尚疑。一老典刑中外望，恤恩非为郢人私。
哀宫保九峰翁·其二
作者：林俊
朝代：明

倦客平陵赋茧窝，到门黄纸重如何。勉随星使瞻云日，却忆山人就薜萝。梦易巳凭占数尽，启衾真自觉心多。景仁君实肝肠话，老泪溪头洒逝波。
哀陈氏侄妇
作者：林俊
朝代：明

索居重懒出，白日为之长。嫠啼惨前拜，骨肉能不伤。忆昔弟侄行，大小纷双翔。零落己可念，弱草横秋霜。脩保谅有数，少壮深中肠。嗟哉幼妇节，百苦甘自尝。织灯照孤影，泪洒衫与裳。素琴蛛丝积，断简遗篇章。结托信地所，菉水双鸳鸯。岂知分命薄，转息馀空床。衣新人世隔，永讫谁祻殃。断炊屡废食，匣栉慵晨妆。蛩声诉寒月，仰视天茫茫。
哭三江宫傅
作者：林俊
朝代：明

循墙深敛戢，岣嵝类寒微。位极公还命，名完世独归。竟陵传大玉，台斗赋缁衣。笠泽阴晴外，平芜带远矶。匪石心还壮，如虹气渐微。别来黄鹄伴，赋得紫芝归。凤阁传遗表，麟袍感故衣。祝天酬百顺，烟水欠鱼矶。化及形神异，心多气力微。凤衔中诏下，鹤伴旅魂归。岩菊空修谱，江荷枉制衣。鲈乡还往日，鸥鹭暗前矶。亡琴怜旅息，绝笔寄公微。脩短元前定，哀荣此大归。易名题处额，就木赐时衣。秋水吴莼约，湖风冷故矶。
哭三江宫傅·其一
作者：林俊
朝代：明

循墙深敛戢，岣嵝类寒微。位极公还命，名完世独归。竟陵传大玉，台斗赋缁衣。笠泽阴晴外，平芜带远矶。
哭三江宫傅·其三
作者：林俊
朝代：明

化及形神异，心多气力微。凤衔中诏下，鹤伴旅魂归。岩菊空修谱，江荷枉制衣。鲈乡还往日，鸥鹭暗前矶。
哭三江宫傅·其二
作者：林俊
朝代：明

匪石心还壮，如虹气渐微。别来黄鹄伴，赋得紫芝归。凤阁传遗表，麟袍感故衣。祝天酬百顺，烟水欠鱼矶。
哭三江宫傅·其四
作者：林俊
朝代：明

亡琴怜旅息，绝笔寄公微。脩短元前定，哀荣此大归。易名题处额，就木赐时衣。秋水吴莼约，湖风冷故矶。
喜诸孙问安
作者：林俊
朝代：明

展转席曾帖，起看星又阑。诗篇随老退，药物辅衰残。叔世能完局，孩孙足大欢。黎明索梳洗，仄枕问平安。
喜雨
作者：林俊
朝代：明

属耳雷声势转狂，云霓望望正江乡。鹳知天道团双井，雀入田家住满梁。屏翳化来衣渐白，赫炎消尽气初凉。瓦盆近报村酤熟，沾湿相过也未妨。
喜雨
作者：林俊
朝代：明

浃旬黄雾塞晴空，四月林花尚未红。种种幽怀时事外，津津生意雨声中。桑林自信回天力，云汉终收济物功。订约先庚还自笑，过邻扶醉且东风。
喜雪次郡推可亭韵
作者：林俊
朝代：明

纸帐微融春入坐，耳根忽忽寒声堕。火盘零乱撒不销，错落牙檐珠万颗。碧苍岳色留年年，适与一见惊华颠。望八之老能依然，疏短两鬓聊相研。六一禁体容尽捐，埋名隐几樽半眠，聚星细续大苏篇。
嗅梅
作者：林俊
朝代：明
体裁：七言绝句

睡起同云覆近村，北风霏雪昼黄昏。石林知得梅开未，小立微香过水门。
嘉靖丙戌自五月不雨至于七月述忧
作者：林俊
朝代：明

赤焰熬焦久，苍生涕泪重。黑峰曾起电，渴海不藏龙。云汉心徒切，江河帝自封。发生销落外，禾黍更伤农。
四休述怀
作者：林俊
朝代：明

老去官书可自由，百年吾道信沧洲。本无异术劳三往，窃有閒名办四休。红雨满江枫叶暮，青霜孤径菊花秋。抄来种树堪长日，灵草从多莫漫求。野坐山行适性真，古松晴雨带丰神。云雷本出经纶地，烟水重酬纵浪身。梦熟茶声风细细，调传琴意水鳞鳞。载回白鹤非忘世，引领长天十二辰。
四休述怀·其一
作者：林俊
朝代：明

老去官书可自由，百年吾道信沧洲。本无异术劳三往，窃有閒名办四休。红雨满江枫叶暮，青霜孤径菊花秋。抄来种树堪长日，灵草从多莫漫求。
四休述怀·其二
作者：林俊
朝代：明

野坐山行适性真，古松晴雨带丰神。云雷本出经纶地，烟水重酬纵浪身。梦熟茶声风细细，调传琴意水鳞鳞。载回白鹤非忘世，引领长天十二辰。
四思忆韩宫保
作者：林俊
朝代：明

有所思兮在长安，欲往从之风雪寒，引领北望投所欢。美人赠我药玉船，何以报之镂金鞭。路远莫致心神悬，胡为清音寄烦弦。有所思兮在滇阳，欲往从之水陆长，引领西望涕沾裳。美人赠我红麟脯，何以报之紫驼峰。路远莫致情所钟，胡为戚戚消烦悰。有所思兮在鄂城，欲往从之风浪惊，引领南望难为情。美人赠我绿玉杖，何以报之紫琼琴。路远莫致回雁沈，胡为老泪沾烦襟。有所思兮在平阳，欲往从之车无梁，引领东望白云乡。美人赠我金尺刀，我欲报之宫锦袍。路远莫致风怒号，胡为延伫深烦劳。
四思忆韩宫保·其一
作者：林俊
朝代：明

有所思兮在长安，欲往从之风雪寒，引领北望投所欢。美人赠我药玉船，何以报之镂金鞭。路远莫致心神悬，胡为清音寄烦弦。
四思忆韩宫保·其三
作者：林俊
朝代：明

有所思兮在鄂城，欲往从之风浪惊，引领南望难为情。美人赠我绿玉杖，何以报之紫琼琴。路远莫致回雁沈，胡为老泪沾烦襟。
四思忆韩宫保·其二
作者：林俊
朝代：明

有所思兮在滇阳，欲往从之水陆长，引领西望涕沾裳。美人赠我红麟脯，何以报之紫驼峰。路远莫致情所钟，胡为戚戚消烦悰。
四思忆韩宫保·其四
作者：林俊
朝代：明

有所思兮在平阳，欲往从之车无梁，引领东望白云乡。美人赠我金尺刀，我欲报之宫锦袍。路远莫致风怒号，胡为延伫深烦劳。
回澜
作者：林俊
朝代：明

回澜放晴夜，虚敞足清游。野旷月临水，天低星近楼。村醅隔萝径，樵笛下溪舟。挂席高寒外，心多可自由。
地炉纸帐竹奴用东坡韵·其一
作者：林俊
朝代：明
体裁：七言律诗

煮饼分江不满瓶，车声绕屋夜分明。毡乡客久疑烧桂，石鼎心降欲仆旌。拨尽寒灰看鸟篆，听残爆火混鼍更。雪堂行酒君臣契，带得春容与冷卿。
地炉纸帐竹奴用东坡韵·其三
作者：林俊
朝代：明
体裁：七言律诗

湘妃面目毁还真，随分山房一亢身。乍喜轻便僭当夕，未愁冷煖过猜人。春深桃叶关情浅，老去杨枝属意新。卧不愧衾知节苦，阳山无语夜相亲。
地炉纸帐竹奴用东坡韵·其二
作者：林俊
朝代：明
体裁：七言律诗

蛮溪十幅谢编连，藁席绵衾对静便。梅月自临高士榻，瑶花欲贲广文毡。光摇老鬓星盈眼，清入吟脾雪满天。夜鹤不鸣秋似洗，一龛灯火伴孤眠。
地震书感
作者：林俊
朝代：明

摇扤疑风至，仓皇畏陆沈。枕孤横老泪，力乏负初心。失得人为监，禨祥帝若临。断鳌居故事，倦鸟日疏林。
城楼
作者：林俊
朝代：明
体裁：七言律诗

青盖遥登城上头，疏松晴雨送清秋。云连野色天浮树，风度潮声海入楼。岛屿旌旗千队出，市寰烟火万家稠。沧江岁晚留馀健，小立栏干数散愁。
多景楼次米南宫韵
作者：林俊
朝代：明

江汉从东下，乾坤尽北开。远山连又断，候雁去还来。石隐回澜柱，僧传度海杯。分明楼上睫，飞过越王台。
夜起
作者：林俊
朝代：明

长夜睡曾著，行庭思转清。城乌临远曙，楼雁过高晴。客子木绵敝，居人水火争。时平盛禾黍，一饱答西成。
大理分司
作者：林俊
朝代：明
体裁：古风

徙倚近孤松，青山隔邻壁。诛茅何者家，烟花共游息。启窗日未曛，钩帘月又夕。谁将炯炯心，照此幽幽室。
大雷雨晚晴
作者：林俊
朝代：明
体裁：古风

拘絷敝尘坱，回辀息余生。东轩翳夕景，拄策经丘行。溪叶暗山雨，流云疾卷旌。迅雷惊号令，神斧司天刑。木石触破碎，锋利不可迎。禠魄走魍魉，颇悉幽隐情。皇灵布六合，清飙驭前征。浮阴递消伏，奎壁宣文明。境寂群动息，新凉鹳鹤鸣。海树上素月，迥野田禾平。石泉滴暗响，飞萤来去轻。留连俯槛栏，采采林木荣。斗极蓄遐思，居然葵藿诚。苍生岂不念，兹意在躬耕。
孔林次吴文定公韵
作者：林俊
朝代：明

鲁阜宿阴翳，孔陵多景光。乃知泰岳下，中有元气藏。不容道何病，世代馀褒章。沧桑互变灭，若斧居一方。玉书护林木，樵采谁敢伤。儿孙丽千亿，宿垒联近丧。譬如天之枢，众星拱其傍。精神感会聚，嗣述俱质良。磬折礼让素，金丝谁家堂。我生百代后，瞻奉兹始偿。悲谷日己夕，执役心逾长。麟泣动宿感，大雅伤诗亡。
孙痴写雪梅鹊兔
作者：林俊
朝代：明
体裁：五言绝句

阴风生峭寒，晴江带冥漠。山鸟寂无声，天花住还落。
孚斋
作者：林俊
朝代：明
体裁：古风

藻绘徒自营，大朴日以远。譬之东逝波，一去不顾返。中虚抱静念，所嗟岁月晚。良人事远征，风水日缱绻。鱼龙为之驯，广川恬而稳。至音谅斯世，周行有欹坂。回棹湘江湄，幽芳弥九畹。
学士白庵丰先生论大礼谪漳南赠篇
作者：林俊
朝代：明

君不见，园中花，风摧雨折明又葩。又不见，原上草，雪虐霜彫明又好。荣枯有前分，信诎亦至理。茫然一寘之，忧乐淡于水。漳南始识中丞孙，词峰落楮横阵云。云是清华旧学士，笔谈程纪徒纷纷。今日闽海头，明日金銮殿。请君匣剑看星文，后此相思不相见。
宏路感事
作者：林俊
朝代：明

石竺盘青磴，重冈入紫云。神仙几人世，鸡犬亦江村。井野鱼鳞次，溪流燕尾分。十年前盛丽，断蔀数家存。
宫人入道次韦苏州韵
作者：林俊
朝代：明

落尽桃花色巳衰，内家红绿遍前墀。翻经几意能成道，览镜当年悔画眉。紫府疏钟人静夜，珠庭香几梦醒时。云和不信人间曲，青鸟翩翩发正垂。
宫词
作者：林俊
朝代：明
体裁：七言绝句

晓星残月旧相知，下直西宫睡起迟。帘外风情看得见，一双春鸟在花枝。
宫词
作者：林俊
朝代：明
体裁：五言绝句

鸡声素月凉，閒庭引秋扇。脉脉明镜前，君心如妾面。
宿山
作者：林俊
朝代：明

洞壑通幽径，香蒲养静庵。几传修白业，一宿悟玄谈。老坐瓦完愧，时怀舍退惭。曲阑春未暮，花日尚红酣。
宿海天亭
作者：林俊
朝代：明

写易台边五粒松，古楠高竹重谁容。亭心仙液流名派，湖面青螺立几峰。一笑却疑天上下，两翁真似梦中逢。对床短烛商行止，世事那堪老去慵。
寄东湖吴少司空用邃翁韵
作者：林俊
朝代：明

缨冕断羁束，江山作系留。时逢端分浅，局狭姓名浮。事有回天力，公如逆水舟。眼看无着处，一壶正中流。
寄何燕泉少宰
作者：林俊
朝代：明

来盈占候燕，失爱问前鱼。世有千金璧，公犹万卷书。仙踪移旧国，廨宇类幽居。树影閒庭月，晴光满太虚。帝宸方发曙，卿月下层霄。野色高低树，江声来去潮。碧山容露冕，瘦鹤认风标。相忆回澜夜，渔歌第几桥。
寄何燕泉少宰·其一
作者：林俊
朝代：明

来盈占候燕，失爱问前鱼。世有千金璧，公犹万卷书。仙踪移旧国，廨宇类幽居。树影閒庭月，晴光满太虚。
寄何燕泉少宰·其二
作者：林俊
朝代：明

帝宸方发曙，卿月下层霄。野色高低树，江声来去潮。碧山容露冕，瘦鹤认风标。相忆回澜夜，渔歌第几桥。
寄兴次东所
作者：林俊
朝代：明
体裁：七言律诗

信息青丘拄杖来，篱门低处趁江开。几畦药草和烟摘，一树梅花倚石栽。秋兴久虚黄叶坞，酒狂初上碧云堆。荷衣送老枌榆社，月白霜清钓艇回。
寄守溪
作者：林俊
朝代：明
体裁：七言律诗

沥血深衷重圣颜，社时玄鸟故应还。病谁辟谷收黄石，公自焚鱼对碧山。心膂久抛形迹外，丝纶今出水云閒。三朝海岳蒙恩地，北极江门尽夜看。
寄宋惟寅总宪用野亭韵
作者：林俊
朝代：明

连马玄湖四十春，故怀拍塞竟曾申。别无只字终成简，梦有千心亦是频。莘野蔓畦堪卒岁，汴河烟艇足垂纶。品高命薄凭谁问，世上还多饮抑人。
寄少司马山斋
作者：林俊
朝代：明

我今几意山云宿，右半偏枯守床褥。异书经眼意茫如，神衰祗见年华促。故林残叶霜己黄，閒庭细草烟还绿。往时意气此安在，海内交游多鬼录。忆昨新朝特起时，耇老仙班共华躅。独公风力倍强壮，伟抱雄材心更属。廷尉应推戴胄前，本兵直拟姚崇续。醴酒不设良自知，江上分飞两鸿鹄。公今水石开绿野，我亦桑枣依杜曲。乞天强健荅升平，饱饭著书了完局。
寄幸庵少保
作者：林俊
朝代：明

薄有桑麻莫种瓜，月输半俸似公衙。旧传蓬岛神仙宅，重是兰山保傅家。架上轴多书尚积，床头金尽酒还赊。先零䆳老经猷后，物论烦公更建牙。
寄幸庵少保
作者：林俊
朝代：明
体裁：七言律诗

薄有桑麻莫种瓜，月输半俸似公衙。旧传蓬岛神仙宅，重是兰山保傅家。架上轴多书尚积，床头金尽酒还赊。先零邃老经猷后，物论烦公更建牙。
寄白岩少保
作者：林俊
朝代：明

随处开花又落花，石岩未老结烟霞。天卿旧沐四朝宠，柱国仍传八制麻。自信行藏应有分，极知归去尚无家。晋公绿野经行外，瘦鹤时寻一径斜。
寄金蓉溪司马
作者：林俊
朝代：明

鹄立仙班识羽仪，孤忠端荷四朝知。晓临枫陛旁看壮，秋入蓉溪旧有期。西夏安攘经国计，内廷献纳荩臣私。浮云野水宽闲外，沙塞无尘属远思。
寄题逋吏巢用棠陵复寒谷韵
作者：林俊
朝代：明

嚣諠觅小静，盈缩观物化。气机晨夜驰，两曜居曾暇。飞飞江上云，中曲时羂挂。棠陵赋归来，猿鸟相候迓。芬菲隐若浮，要局此轻罢。辞荣重逃责，幽巢儗僧夏。轻轩奉严游，意长日不下。农谈易吏参，水石长光价。有美难竟藏，屡枉拔尤驾。
寄颜司寇梅田翁
作者：林俊
朝代：明

野客重来最厚颜，釜鸣时置左县间。文于老去如逃责，身为行难转怕山。桑影扶疏朝日上，鹤音缥缈暮云还。丹青未稳官衙席，天上神仙属押班。
寒泉为黄庭守作
作者：林俊
朝代：明
体裁：七言绝句

金削峰高放暮晴，即无尘事耳偏清。苍松短壑秋如洗，倒踏山桥听水声。
寓直话别次白岩南坞燕泉联句韵
作者：林俊
朝代：明

匏系何情出屡希，调孤俗尚故应违。阅来沧海应三变，数尽长鸿是四归。草野生成天地德，玉关离合鬼神几。双溪云水经年别，细苇新蒲暗旧矶。浃日追陪不惮劳，放怀时为秃霜毫。文昌夜烛三台上，风望晴看两岳高。巳办壮猷当世责，未酬绘句入诗豪。秋残断饮浑无味，空有黄花对蟹螯。
寓直话别次白岩南坞燕泉联句韵·其一
作者：林俊
朝代：明

匏系何情出屡希，调孤俗尚故应违。阅来沧海应三变，数尽长鸿是四归。草野生成天地德，玉关离合鬼神几。双溪云水经年别，细苇新蒲暗旧矶。
寓直话别次白岩南坞燕泉联句韵·其二
作者：林俊
朝代：明

浃日追陪不惮劳，放怀时为秃霜毫。文昌夜烛三台上，风望晴看两岳高。巳办壮猷当世责，未酬绘句入诗豪。秋残断饮浑无味，空有黄花对蟹螯。
寿从子仁卿
作者：林俊
朝代：明

子梧稚竹上青烟，转瞬风光六十年。服贾食家儒固在，主盟睦族义仍先。车船五鬼无穷送，鱼笋千心有孝传。子姓行中吾独许，勉将情事对皇天。
寿元老刘野亭翁
作者：林俊
朝代：明

并阅稀龄又两春，滥陪锡宴忆生申。梦回紫极黄扉近，别到青山白发频。湖海备闻劳物色，云雷重拟待经纶。野亭细酒同年话，醒眼相看又醉人。
寿太保九峰翁用寿幸庵韵
作者：林俊
朝代：明

访落新朝诏命同，两心江汉共朝东。故人别社先春燕，旧客长天感暮鸿。绿野开园重有约，白衣给俸独何功。典刑一老青峰下，萝屋萧然领世风。忆昨论心古意存，老酬完德荷殊恩。纪纲六职行机总，咀嚼群经入本源。辅德盛传新政异，拜官应带旧衔尊。阳春一曲相望地，风景依稀似午园。
寿太保九峰翁用寿幸庵韵·其一
作者：林俊
朝代：明

访落新朝诏命同，两心江汉共朝东。故人别社先春燕，旧客长天感暮鸿。绿野开园重有约，白衣给俸独何功。典刑一老青峰下，萝屋萧然领世风。
寿太保九峰翁用寿幸庵韵·其二
作者：林俊
朝代：明

忆昨论心古意存，老酬完德荷殊恩。纪纲六职行机总，咀嚼群经入本源。辅德盛传新政异，拜官应带旧衔尊。阳春一曲相望地，风景依稀似午园。
寿太保幸庵翁
作者：林俊
朝代：明

正色乾坤旧不凡，壮猷重见扫妖欃。功高物忌名为祟，主圣臣贤颂可劖。嗣武直符彭老寿，本兵兼带潞公衔。麟袍玉带朝回后，稳坐溪山一画嵓。
寿太宰乔白岩
作者：林俊
朝代：明

重是崧高岳降神，会灵闻此复生申。古之平格天为寿，公也明良世有人。位极孤卿名愈重，诞弥甲子历初新。柴车垢服甄陶外，坐使醇风遍八垠。南极祥光照寿筵，降神元应及申年。同时姓字闻天子，一代孤卿属地仙。粹雅谢庄谁独右，公清毛玠重无前。吐吞日月乔松外，瀛海三桑鹤几玄。龙飞应会记江南，嘉靖天休矢共戡。祖泽承圭元不负，师门传印此何惭。麟袍玉带思偏厚，鸠杖荷衣性颇耽。忠定年劳端毅寿，典刑一老重成三。
寿太宰乔白岩·其一
作者：林俊
朝代：明

重是崧高岳降神，会灵闻此复生申。古之平格天为寿，公也明良世有人。位极孤卿名愈重，诞弥甲子历初新。柴车垢服甄陶外，坐使醇风遍八垠。
寿太宰乔白岩·其三
作者：林俊
朝代：明

龙飞应会记江南，嘉靖天休矢共戡。祖泽承圭元不负，师门传印此何惭。麟袍玉带思偏厚，鸠杖荷衣性颇耽。忠定年劳端毅寿，典刑一老重成三。
寿太宰乔白岩·其二
作者：林俊
朝代：明

南极祥光照寿筵，降神元应及申年。同时姓字闻天子，一代孤卿属地仙。粹雅谢庄谁独右，公清毛玠重无前。吐吞日月乔松外，瀛海三桑鹤几玄。
寿宫保韩质庵翁
作者：林俊
朝代：明

义激申三疏，时危寄一身。暮龄逢圣主，异宠锡纯臣。素鹤精神爽，青邱礼数频。诰章联四代，孙子遍冠绅。云水逢亨际，褒书领圣情。四朝余一老，三事汝孤卿。牢醴由天下，山庄有使迎。频仍真异数，鱼鸟见还惊。
寿宫保韩质庵翁·其一
作者：林俊
朝代：明

义激申三疏，时危寄一身。暮龄逢圣主，异宠锡纯臣。素鹤精神爽，青邱礼数频。诰章联四代，孙子遍冠绅。
寿宫保韩质庵翁·其二
作者：林俊
朝代：明

云水逢亨际，褒书领圣情。四朝余一老，三事汝孤卿。牢醴由天下，山庄有使迎。频仍真异数，鱼鸟见还惊。
寿宫谕叙庵李先生母边夫人
作者：林俊
朝代：明

慈寿堂前啐酒卮，八旬三见抱曾时。庄椿旧喜连枝盛，仙桂垂怜结子奇。张氏齐贤推老母，李家元直擅佳儿。甜馀蔗境都人识，贵有藜肠里妪知。野茧车声银细细，木棉弓影玉差差。五纹刺绣衣教补，百衲勾连絮命披。画寝翟帏光烂漫，禁庭象笏步委蛇。蘋蘩共致如生荐，樛葛兼垂逮下诗。少伯岁支恩故厚，大官日给宠仍私。累朝诰轴年劳赐，奕叶科名善庆遗。循例母封同邓国，纪言女宪续班姬。月轮几望光长满，曦驭濒秋晷转迟。青鸟使传占福履，紫鸾笙引祝期颐。瑟琴早藉宜家力，俎豆终开作圣基。欲和南飞酬世讲，䦱门半面觌坤仪。
寿少傅杨邃翁
作者：林俊
朝代：明

三南正气开河岳，一代高文重典谟。青简著书纶阁静，碧山归梦草堂孤。无时诗酒酬閒况，到处云雷识壮图。龙马精神知健在，驾风还拟踏瀛壶。
寿左司马山斋六十用翁自韵
作者：林俊
朝代：明

辟谷归来值岁周，寿筵春饼嚼新柔。山前云物归青野，杖外花枝对白头。台省望高行再召，枌榆景好足相酬。流行坎止吾儒分，盘谷何劳问某邱。拄杖青邱分已踰，畏途何处是停车。敛浮巳付云归洞，习定真成水到渠。忽报卿垣缠象魏，秪疑仙子住楼居。董狐若问收遗稿，犹喜都无封禅书。
寿左司马山斋六十用翁自韵·其一
作者：林俊
朝代：明

辟谷归来值岁周，寿筵春饼嚼新柔。山前云物归青野，杖外花枝对白头。台省望高行再召，枌榆景好足相酬。流行坎止吾儒分，盘谷何劳问某邱。
寿左司马山斋六十用翁自韵·其二
作者：林俊
朝代：明

拄杖青邱分已踰，畏途何处是停车。敛浮巳付云归洞，习定真成水到渠。忽报卿垣缠象魏，秪疑仙子住楼居。董狐若问收遗稿，犹喜都无封禅书。
寿彭幸庵孙九峰
作者：林俊
朝代：明

询谋黄发诏应同，公自西来我自东。一代才猷几司马，两人心迹旧冥鸿。头颅未负移山力，精血凭酬补石功。最有居閒图报地，挽回约质赞尧风。乞山积叠荷温存，青社閒行亦主恩。日绕兰陂腾海蜃，雪消葱岭梦河源。辛盘细割犛心脍，乳酿时倾瘿木尊。闻说官高还负责，老于独乐未开园。
寿彭幸庵孙九峰·其一
作者：林俊
朝代：明

询谋黄发诏应同，公自西来我自东。一代才猷几司马，两人心迹旧冥鸿。头颅未负移山力，精血凭酬补石功。最有居閒图报地，挽回约质赞尧风。
寿彭幸庵孙九峰·其二
作者：林俊
朝代：明

乞山积叠荷温存，青社閒行亦主恩。日绕兰陂腾海蜃，雪消葱岭梦河源。辛盘细割犛心脍，乳酿时倾瘿木尊。闻说官高还负责，老于独乐未开园。
寿御史大夫张敬亭翁
作者：林俊
朝代：明

朝指宛陵暮帝州，凌空一鹤任追游。紫霞丹灶麻姑宅，碧树澄江谢眺楼。台老有缘居化国，仙娥随意共高秋。慰怀兰玉春如画，辟谷仙方莫漫求。
寿日
作者：林俊
朝代：明

生申良此日，更始重元年。离合悲欢外，妻儿考妣前。幔亭飞一鹤，玗洞拜诸仙。铁笛虹桥下，风光也自怜。
寿李梅东九十次山斋韵
作者：林俊
朝代：明

度百光阴九阅旬，贺筵无复并时宾。都于大段眼经惯，世有先生俗许醇。暮景似偿清白吏，耄龄还属太平人。典刑卫武箴规在，口授诸孙正及辰。
寿白岩用山斋韵
作者：林俊
朝代：明

地纪临西晋，天官近北辰。四朝文与武，三事甫兼申。龟组英名盛，麟袍峻节新。腹松符昔梦，海鹤让丰神。冀俗清还淡，尧风质更淳。两仪归燮理，百辟待陶钧。大雅垂臣鉴，精忠动帝宸。逆鳞排内降，削稿疏南巡。瑞日桃分露，春烟烛晃银。仙班谁第一，资圣绘中人。
寿竹田翁进阶
作者：林俊
朝代：明

古柏长松转见春，短篷疏雨下丝纶。昭慈懿范颁殊典，资德隆阶宠旧臣。草野光华天地德，竹田欢会岁时宾。平安孙子看齐报，紫箨文成万玉新。
寿范郡伯以贞八十
作者：林俊
朝代：明

南北东西果自由，百年离合几春秋。赤城候雁传来信，紫陌朝鸡想旧游。难用转于才作祟，息缘真以寿相酬。桃花流水荒唐外，一棹清风范蠡舟。
寿董颐斋郡伯宫谕中峰之叔
作者：林俊
朝代：明

忆昔伯仲称通家，朝回台马催公衙。驰道相随各醒眼，洒洒意气凌青霞。别后分符各南服，民恫吏蠹时更仆。才名留滞翁若悭，膝下天酬清胜玉。龆年诗格惊入神，丹箓己注黄扉人。拂拭尘衣赋归去，看起虞凤游周麟。小江江前东山下，水石烟花重无价。镜湖白老不待乞，蜡屐谢公许相惜。蔷薇洞里开隙光，文史亦作閒中忙。辟谷赤松问年纪，种菊五柳空醉乡。八旬己过领殊福，草堂更致南飞鹤。当年鉴识翁得知，要共中峰开独乐。
屋舟寿邱
作者：林俊
朝代：明

老至神犹健，心多迹若浮。复真悬故宅，观化卜遐邱。兆得中军胜，潜终太史收。碧山还载酒，梧桂自春秋。
屏山草舍
作者：林俊
朝代：明

隐几醒残梦，披云坐素屏。鸟声千嶂暝，人语一峰青。古壁行秦篆，黄庭写道经。非关城郭懒，皓首北山灵。
山家
作者：林俊
朝代：明
体裁：七言绝句

江上晴烟锁翠林，苔痕满地落花深。柴门候久无人见，坐对前山理素琴。
山庄
作者：林俊
朝代：明

万松深处结茅堂，鸡犬相闻亦我庄。巳儗乡名还属郑，未缘墩姓不随王。住山城府元无迹，守业桑麻旧有场。披豁荔林坐忘久，角巾时带野云香。
山庄次山斋韵
作者：林俊
朝代：明

小亭孤坐欲黄昏，门外双溪带雨浑。白转画帘微月色，绿回荒径重苔痕。别来仙子元无梦，招到湘累尚有魂。引犊断桥归却晚，数声芦竹正江村。
山水图为山斋题
作者：林俊
朝代：明
体裁：古风

林居有奇胜，联马经溪桥。欹曲岂不念，猿鸟时见招。青松夹路径，谷口归云樵。田硗水泉缩，屋古风萧萧。群峰翳寒日，秋气横参寥。霜钟僧寺近，僻悄无纷嚣。解衣作小憩，香茗谈前朝。
岳阳有怀
作者：林俊
朝代：明
体裁：七言绝句

岳阳南去是长沙，驿畔行吟日未斜。昔时兰蕙今何处，满地春风野草花。
平绿亭
作者：林俊
朝代：明

石林长送午风清，广漠晴开境倍明。无尽烟畦随意绿，大荒秋水带云平。天低迥野鹭时过，梦落空江鹤一鸣。不险不夷閒是福，十洲占断有谁争。
得汉城
作者：林俊
朝代：明
体裁：七言律诗

天然楼堞护云低，万壁丹青眼近迷。两汉英雄伤旧事，二巴晴雨问前溪。入关有约今谁定，与仲徒多鸟自啼。群谷病馀曾漫梦，裹尸濒老托征西。
得汉楼
作者：林俊
朝代：明
体裁：五言律诗

日薄境将暝，江空人未还。宦情轻故国，秋色易前山。齿发难藏老，林丘不买閒。一机酬世外，戎马又间关。
德化高良寺
作者：林俊
朝代：明
体裁：五言律诗

肩舆历风雪，偶兴惬清游。万竹深藏寺，三山近映楼。禅心溪月晓，宦业野云秋。自悉前征晚，贪閒为一留。
忆上生寺
作者：林俊
朝代：明
体裁：五言律诗

秋色动秋岩，人情致短缄。中峰云际寺，落日鸟边帆。足涩翻成茧，风疏未脱衔。石栏坐花月，凉影动衣衫。
忆东阁初卜
作者：林俊
朝代：明
体裁：七言律诗

十年决策住江村，种药看书且避烦。带郡四山环稼圃，通陂一水汇篱门。可抛林壑投城府，为便春秋拜子孙。官久莱公还未富，亩馀生计信须存。
志喜次韵答费鹅湖翁
作者：林俊
朝代：明

为别东华己四朝，老来孤迹更虚飘。身随化国天中日，梦落扁舟海上潮。布散群鸥临杜墅，文成仪凤协虞韶。三台合与薇垣近，夜夜神光烛上杓。
怀乔白岩太宰
作者：林俊
朝代：明

忆别始再聚，竟岁还分离。悠悠太行下，望望闽海涯。南北一万里，音耗那得知。商飙转林薄，故叶馀空枝。索居亦云远，贮结良未缓。云晴谅自閒，去雁应时返。西窗几丛竹，月色共谁晚。相思复相思，肠盘未能饭。
怀孙司徒九峰
作者：林俊
朝代：明

五凤楼前过晓钟，班行偏信老来慵。嫠啼孺怨方思有，岁俭民流忍奏庸。腊饭每悬江上梦，冻梨真改镜中容。相忘意气当年话，犹记巾裳共璧雍。坎止流行迹许同，贞元会合两衰翁。青坪抱犊还閒况，白发从龙有素忠。计使每输西夏棘，美人时赋小山丛。乞骸旧德三温诏，留毕新朝府事功。
怀孙司徒九峰·其一
作者：林俊
朝代：明

五凤楼前过晓钟，班行偏信老来慵。嫠啼孺怨方思有，岁俭民流忍奏庸。腊饭每悬江上梦，冻梨真改镜中容。相忘意气当年话，犹记巾裳共璧雍。
怀孙司徒九峰·其二
作者：林俊
朝代：明

坎止流行迹许同，贞元会合两衰翁。青坪抱犊还閒况，白发从龙有素忠。计使每输西夏棘，美人时赋小山丛。乞骸旧德三温诏，留毕新朝府事功。
悼后峰
作者：林俊
朝代：明

客里萧条此盖棺，意多重是出词难。煞然些事能心慰，深有纯臣作世观。俛首官斋肠独断，失声僧舍泪相看。乾坤一种纲常话，剪剪西风老骨寒。
悼周琴川
作者：林俊
朝代：明

兑泽交游四十年，冷云酸雨暗琴川。道穷自掩获麟袂，心许曾酬挂剑缘。吏局觉来浑短梦，人寰隔尽是真仙。河汾世学陶型外，莫漫濂溪少正传。
悼樊清简公
作者：林俊
朝代：明

水水山山道路长，故游一瓣仅谁香。食肠皓首平生蘖，葬骨青冈旧咏棠。宿草西风悬老泪，华星东阁系幽光。却怜石马经行外，阅尽人间有许忙。
悼陈原习母谭孺人
作者：林俊
朝代：明

夕景重苦短，风灯良易灭。入门慰强健，周岁非长别。讵知心内言，于此成永诀。西风递恶报，口泪俱残血。依依堂背花，柔情抱中绝。夙岁在怀抱，百心馀寒温。比长提耳言，往往资见闻。督过数在口，手线兹犹存。抱忧不能寐，号哭连朝昏。巫山风雨夕，地远深断魂。
悼陈原习母谭孺人·其一
作者：林俊
朝代：明

夕景重苦短，风灯良易灭。入门慰强健，周岁非长别。讵知心内言，于此成永诀。西风递恶报，口泪俱残血。依依堂背花，柔情抱中绝。
悼陈原习母谭孺人·其二
作者：林俊
朝代：明

夙岁在怀抱，百心馀寒温。比长提耳言，往往资见闻。督过数在口，手线兹犹存。抱忧不能寐，号哭连朝昏。巫山风雨夕，地远深断魂。
感春
作者：林俊
朝代：明

老犹不断是凡情，枕上残书结死生。郭外好山频入梦，庭前芳草绝经行。风飞素雪消青鬓，春尽寒烟锁画屏。西北甲兵何日洗，勉扶林野贺升平。
成国公奉册宝兴献庙赠篇
作者：林俊
朝代：明

汉室元公承特遣，濮园新主上殊封。犀团琐甲士分虎，麟刻轮袍马胜龙。祝册宣时惊陟降，庙庭行处识仪容。归来燕劳应前席，班缀尧天第八重。
戛赖
作者：林俊
朝代：明
体裁：五言律诗

日长了官事，倚杖大溪滨。沙石净临水，烟花閒度春。科头风到竹，招手鹤随人。茅屋青丘晚，渔樵感卜邻。
所见
作者：林俊
朝代：明

谁以无涯混有涯，百年吾道大方家。力难自可安巢拙，陂斗何须较辙斜。算老每怜馀景迫，策羸真觉去程赊。云中鸡犬今何处，莫漫寻真嚼紫霞。
手植桧灾次吴文定公韵
作者：林俊
朝代：明

物理有代谢，人事多故新。皇王与帝霸，在眼今谁存。两楹久梦奠，手植犹庙门。纪年系衰周，历劫经暴秦。九泉绝根曲，松桂非其群。李赵盛两见，郁尔苍云屯。由蘖百年内，左纽还旧文。默运自元化，一体气焉分。郁攸适为虐，此酷能前闻。枝叶化灰烬，祸比林木均。犹馀根与干，周视环百巡。苏枯谅斯在，脉理关天人。刚贞候芽茁，怒长相嶙峋。
招白庵丰太史口占
作者：林俊
朝代：明

迥野行梧竹，从天降凤凰。世谁三昧手，客有四明狂。后学还蓍蔡，中朝自纪纲。海峰重系恋，春色又归航。世缘深摆脱，道味故相亲。驭鹤来仙侣，烹葵预主人。碧霞寻野寺，青雨湿山巾。北极肝肠共，清霄入梦频。
招白庵丰太史口占·其一
作者：林俊
朝代：明

迥野行梧竹，从天降凤凰。世谁三昧手，客有四明狂。后学还蓍蔡，中朝自纪纲。海峰重系恋，春色又归航。
招白庵丰太史口占·其二
作者：林俊
朝代：明

世缘深摆脱，道味故相亲。驭鹤来仙侣，烹葵预主人。碧霞寻野寺，青雨湿山巾。北极肝肠共，清霄入梦频。
拟古用苏韦州韵
作者：林俊
朝代：明
体裁：古风

出门有所适，驱车长林端。蒺藜翳古道，登□阻且艰。绿阴下啼鸟，夕阳在空山。有酒不得将，芳赏良独难。抱饥坐孤石，流云渺无迹。谷泉递暗声，荔径稍栖息。缅怀千古心，仅此一閒易。回策悄人语，虚堂海月白。
指林寺
作者：林俊
朝代：明
体裁：七言律诗

半亩禅宫杂市廛，上方心远地应偏。云生竹院鹤相对，日转苔阶僧正眠。白酒谩陶闲岁月，碧纱还护旧诗篇。迩来学得无生法，不向人间种福田。
挽王存敬
作者：林俊
朝代：明
体裁：七言律诗

酒炙空城吊岂知，老年心事向妻儿。辽东间有还丁日，河内终无借寇时。古柏衣冠成石冢，生祠香火荐江篱。沧洲病客登门懒，风雨来看堕泪碑。
挽韩忠定公
作者：林俊
朝代：明

纯质先朝旧，皇家一镜亡。海天悬涕泪，星日照肝肠。百辟宣遗表，重瞳下恤章。续音雏凤盛，梧竹遍鸣阳。大老安危系，幽明竟此分。易名彦国谥，锡葬稚圭坟。特进三公品，重颁九祭文。素车前道路，孤泪落寒云。仕处声华重，交亲气味同。日严虞六德，位极汉三公。经济匡时会，艰危伏阙中。启衾犹宿恋，华渚祝流虹。宝瑟元同调，山炉此瓣香。时寻参分野，遥望晋平阳。老泪回澜月，悲风绿野堂。皋村吊遗迹，何处是公乡。
挽韩忠定公·其一
作者：林俊
朝代：明

纯质先朝旧，皇家一镜亡。海天悬涕泪，星日照肝肠。百辟宣遗表，重瞳下恤章。续音雏凤盛，梧竹遍鸣阳。
挽韩忠定公·其三
作者：林俊
朝代：明

仕处声华重，交亲气味同。日严虞六德，位极汉三公。经济匡时会，艰危伏阙中。启衾犹宿恋，华渚祝流虹。
挽韩忠定公·其二
作者：林俊
朝代：明

大老安危系，幽明竟此分。易名彦国谥，锡葬稚圭坟。特进三公品，重颁九祭文。素车前道路，孤泪落寒云。
挽韩忠定公·其四
作者：林俊
朝代：明

宝瑟元同调，山炉此瓣香。时寻参分野，遥望晋平阳。老泪回澜月，悲风绿野堂。皋村吊遗迹，何处是公乡。
教二子
作者：林俊
朝代：明

一脉真源世不孤，亦知混迹未迷途。机圆翻信巧成拙，墨守终期智破愚。几辨义田随二范，别寻文？附三苏。相仍仰止瞻依地，留与诸孙作画图。
教二子
作者：林俊
朝代：明
体裁：七言律诗

一脉真源世不孤，亦知混迹未迷途。机圆翻信巧成拙，墨守终期智破愚。几辨义田随二范，别寻文�附三苏。相仍仰止瞻依地，留与诸孙作画图。
教周
作者：林俊
朝代：明

诗礼甄陶下，居然土木人。几缘通汝慧，仅未失吾真。学苦终能变，心专自有神。愚柔功百倍，力久待知新。气质元庸下，诗书况若仇。满盈吾故惧，巽懦汝终忧。及远期前步，终迷怪下流。玉成在贫贱，莫漫贵家羞。
教周·其一
作者：林俊
朝代：明

诗礼甄陶下，居然土木人。几缘通汝慧，仅未失吾真。学苦终能变，心专自有神。愚柔功百倍，力久待知新。
教周·其二
作者：林俊
朝代：明

气质元庸下，诗书况若仇。满盈吾故惧，巽懦汝终忧。及远期前步，终迷怪下流。玉成在贫贱，莫漫贵家羞。
敬亭有怀
作者：林俊
朝代：明

柘叶鸠鸣昼作阴，敬亭山近转难寻。太音己续二公响，长梦犹悬一老心。身倦台衔羁颇厌，疏归圣泽被还深。蟹螯白酒重阳候，笑插黄花欲满簪。
文峰书院次韵
作者：林俊
朝代：明

太平端合老人龙，卧隐城南江上峰。笔讶草《玄》高起冢，膏因继晷惯烧松。花间得句诸儿续，月底吹箫二客从。闭户著书秋更晚，隔溪烟树夕阳重。
斋居听雨
作者：林俊
朝代：明
体裁：古风

大明谨岁事，称礼王正月。回飙清路尘，象纬罗天阙。苾芬萃精意，玄衮严对越。真机连化元，休徵感飘忽。檐牙动阴翳，月色歘已没。轻沬弄霏微，寒声耸毛发。及辰天气佳，披衣坐清樾。丰登谅其兆，素抱开结愲。独往候东菑，浸淫土膏发。
早春
作者：林俊
朝代：明
体裁：七言律诗

泰运输回属化工，青郊迎气走村童。雪花江上犹含北，风信梅边已向东。劳酒预占年事外，畅怀新识鸟声中。头颅记取芒神道，一任春来我亦翁。
早朝书事
作者：林俊
朝代：明

苍凉海日候初升，视夜寒光月半棱。驰道几闻飞八骏，纳言今喜侍双灯。宝幢绣幄皇威重，紫气黄云泰运增。仗外千官齐鹄立，九霄仪凤有轩腾。
时苗留犊次三江韵
作者：林俊
朝代：明

长育明分水草馀，驾回元是赴时车。带非故物留何谢，瘗鹿悬鱼此例书。行李萧萧得代馀，寿人犹识旧牛车。寄来一脉明心事，杲日亭亭副大书。
时苗留犊次三江韵·其一
作者：林俊
朝代：明

长育明分水草馀，驾回元是赴时车。带非故物留何谢，瘗鹿悬鱼此例书。
时苗留犊次三江韵·其二
作者：林俊
朝代：明

行李萧萧得代馀，寿人犹识旧牛车。寄来一脉明心事，杲日亭亭副大书。
春候
作者：林俊
朝代：明

九十阴晴半，丹青画作殊。发生良自异，造化本无拘。野水梅初豆，僧厨笋正酥。葛巾閒载鹤，独楫老江湖。
晓日遥忆
作者：林俊
朝代：明

九逵夜色尚濛濛，多少衣冠禁漏中。雁影星河天渐曙，鸡声瀛海日初红。金貂次第传中诏，玉佩从容引上公。一德君臣千载合，老还犹拟附馀衷。
曲阜纪事次李文正公韵
作者：林俊
朝代：明

瞻望曾应过里门，一方民俗此还敦。家承已惬闻诗嗣，道寄犹怜述圣孙。往日书生弦诵在，当时新庙典刑存。未缘接席抠趋下，东鲁遗风得尽论。
有怀
作者：林俊
朝代：明

岁局临青野，星台切紫墀。传心严虎豹，辨色引旌旗。主圣臣贞会，河清海晏时。大廷兴礼乐，接武重皋夔。
有感
作者：林俊
朝代：明

野水归云薄，林花应候新。松枝留海日，衣袖落京尘。社会闻村鼓，仙班拱帝宸。一邱谋老地，耕凿太平民。
有所思口占寄杨月湖
作者：林俊
朝代：明

入定僧高元犯俗，出门人老未归山。碧天抱膝空庭坐，羞见冥鸿海上还。七二春秋几故吾，一灯长伴两身孤。最怜雨雪寒鸡候，不梦兰陂梦月湖。
有所思口占寄杨月湖·其一
作者：林俊
朝代：明

入定僧高元犯俗，出门人老未归山。碧天抱膝空庭坐，羞见冥鸿海上还。
有所思口占寄杨月湖·其二
作者：林俊
朝代：明

七二春秋几故吾，一灯长伴两身孤。最怜雨雪寒鸡候，不梦兰陂梦月湖。
望云庄有怀
作者：林俊
朝代：明

江上青林识旧村，亦知竟岁断来辕。短筇细路春来合，绝壁寒泉雨不浑。移树有莺寻伴侣，过家无鹤访儿孙。夕堂老忆陪随地，芳草难招聚窟魂。
望壶
作者：林俊
朝代：明

老足蹒跚出转慵，故怀长寄最高峰。不妨发岁巳春草，落尽斜阳未暮钟。碧井流泉杂环佩，紫霄双剑削芙蓉。云庄只尺移情在，不及南邻地几弓。
木假山
作者：林俊
朝代：明
体裁：古风

龙颠可合齐青牛，愿化三岛连十洲。沙眠水宿三千秋，沟中之断非品流。神工鬼斧劳雕锼，嵩恒泰华争长酋。六丁迎置一纳地，如骥逢乐价殊尤。素屏移对清透骨，便觉云气生功裘。草堂花木有峻命，莫与煮鹤充薪槱。物聚必散材非福，胸怀我有真林丘。
木兰渔隐
作者：林俊
朝代：明
体裁：七言绝句

纶竿烟水十年前，风韵犹存骨已仙。愁看木兰溪上月，夜深还照木兰船。
木斋致仕
作者：林俊
朝代：明
体裁：七言律诗

疏归前日已东山，今日先生又乞閒。三五治臻霄汉上，百千心切水云间。关河老泪悬凭几，文武遥心注押班。好为先皇慎眠食，仰成天子要公还。
木门叹
作者：林俊
朝代：明
体裁：七言律诗

木门戎马又风沙，羽檄秋清转乱麻。白日溪桥馀虎迹，青烟萝屋几人家。区忙颇恨老相逐，运劫空惊生有涯。好是无心云共宿，忽随江月上归槎。
李文正公割内酝为二泉太夫人寿次韵
作者：林俊
朝代：明

传赐金茎第八天，黄封分致寿堂前。啐回玉液通仙露，莫漫人间有酒泉。玉厨金瓮出黄封，传道师臣锡内供。不为循常割恩赐，异香清带子情浓。
李文正公割内酝为二泉太夫人寿次韵·其一
作者：林俊
朝代：明

传赐金茎第八天，黄封分致寿堂前。啐回玉液通仙露，莫漫人间有酒泉。
李文正公割内酝为二泉太夫人寿次韵·其二
作者：林俊
朝代：明

玉厨金瓮出黄封，传道师臣锡内供。不为循常割恩赐，异香清带子情浓。
杨大正陶园用天游韵
作者：林俊
朝代：明

眼于山立寄峨峨，少壮年华鸟一过。再世儿孙盛梧竹，小山猿鹤共松萝。泉分药圃频催灌，酒熟林翁不废哦。却向柴桑话畴昔，迩时花似晋时多。碧云为幕草为䄄，谋老应还自在身。畎亩不忘心内事，神仙元是世间人。攒眉社约云犹懒，捧腹农谈日许亲。最喜和陶无却事，床移天外晚山频。骥隙光阴秪自劳，貂裘曾改木绵袍。癖深泉石百方少，懒过山林一著高。异景每凭天作幄，激流偏与石争篙。亦知桑枣成阴地，别有人间不姓陶。
杨大正陶园用天游韵·其一
作者：林俊
朝代：明

眼于山立寄峨峨，少壮年华鸟一过。再世儿孙盛梧竹，小山猿鹤共松萝。泉分药圃频催灌，酒熟林翁不废哦。却向柴桑话畴昔，迩时花似晋时多。
杨大正陶园用天游韵·其三
作者：林俊
朝代：明

骥隙光阴秪自劳，貂裘曾改木绵袍。癖深泉石百方少，懒过山林一著高。异景每凭天作幄，激流偏与石争篙。亦知桑枣成阴地，别有人间不姓陶。
杨大正陶园用天游韵·其二
作者：林俊
朝代：明

碧云为幕草为䄄，谋老应还自在身。畎亩不忘心内事，神仙元是世间人。攒眉社约云犹懒，捧腹农谈日许亲。最喜和陶无却事，床移天外晚山频。
松鹤篇送钟鹤侣
作者：林俊
朝代：明
体裁：古风

我本贞松性，云水鍊高洁。君亦海鹤姿，风烟铸真骨。一鸣一和依我松，孤警东闽梦东粤。清容照秋水，乡心在华发。松子君且飧，分飞待明发。重来宿我松树枝，露下秋空看明月。
林塘漫兴为杨孔昭作
作者：林俊
朝代：明
体裁：五言律诗

林居绝幽僻，烟景即天台。径窄山穷转，窗虚竹上开。微凉生草树，落日在池台。乌角巾斜岸，絺衣步紫苔。
桐湖逸墅
作者：林俊
朝代：明

壮岁事行役，吏牒相拘牵。桐湖入残梦，鱼鸟三十年。九峰故寒碧，即事徒华颠。地高世责望，在眼馀憎怜。背山构萝屋，数亩桑麻田。归来抱黄犊，青磴聊夤缘。盖眠袯襫破，觅胜绳鞋穿。江天四寒雪，独钓归湖船。岁熟易得酒，人閒真似仙。细觅种树诀，载理逍遥篇。
梅与茶并开
作者：林俊
朝代：明

小堂岁里贺春来，茶花梅花相应开。万木变衰寒欲尽，三阳乘候暗将催。并经风雪名偏亚，独倚阑干首重回。委分东皇看系落，要门璿树几蒿莱。
梅初豆
作者：林俊
朝代：明

野寺行来春已迟，隔墙青子重新枝。老于摘实浑无味，兴在和羹属有期。东阁檐垂香外雪，西湖谱续画中诗。觅音忽感花神惠，月落星横起梦思。
梦侍经筵写怀
作者：林俊
朝代：明

老爱云庄毕素缘，觉来天上梦常悬。垂衣圣主颜如舜，应箓山人骨巳仙。日绕法筵宫扇引，风回辇路御垆烟。梦随赐食文华后，细检周书无逸篇。
梦老母
作者：林俊
朝代：明
体裁：七言绝句

孤烛长帏梦转真，冷烟残月重心神。寒门委地谁芳草，又作东风一度春。
梦雨为汪淮宁题
作者：林俊
朝代：明

人意忧虞外，天心感兆间。孤灯寻短梦，一雨重前山。坰野水将浸，江天云未还。斗州元命脉，丰俭正相关。
次乔白岩谢寄山巾
作者：林俊
朝代：明

山人石屋带云开，旧雨时时梦往来。分去葛巾笼日月，配之蒲萐谢风埃。独行栗里名偏盛，小制伊川式许猜。脱尽寰区与烟水，不烦宿留向东莱。
次何少宰燕泉和陶六诗 其一 还读次读山海经韵
作者：林俊
朝代：明

舣舟候南发，朋故良已疏。居留人事简，吏散关吾庐。展卷倏易忘，所得信手书。青编备雠校，往往推盈车。廨次檐声密，夜雨行新蔬。开园动真悟，脉脉濛化俱。新知发玄秘，河洛几此图。川流太微渺，到海终焉如。
次何少宰燕泉和陶六诗 其三 真想次终曲阿韵
作者：林俊
朝代：明

村庄绝遥想，结志惟读书。穷年枉寻觅，大道浑塞如。茅茨日就剪，坦坦成通衢。天真宛然在，直以人事疏。静观恍自行，俗径翻萦纡。浮荣枕前梦，食饱良弃馀。慨兹世缘浅，酷爱山林居。桑麻话俦昔，临水观游鱼。班荆信散坐，行次奚重拘。所忻百代下，墨守还故庐。
次何少宰燕泉和陶六诗 其五 宿好次行涂口韵
作者：林俊
朝代：明

长风振林木，摋羽辞高冥。委身失所托，惴己曾人情。清阶历形要，残梦多南荆。叉鱼句尚续，来燕泉又生。一春晴雨节，故老谈盛明。互歌责难外，倍见台阶平。玉帛走万国，土宇无师征。安眠起常宴，竹杖时课耕。幸无幻化术，废举非素萦。相期慎迟暮，造物憎完名。
次何少宰燕泉和陶六诗 其六 馀閒次归田园韵
作者：林俊
朝代：明

幽弦故同调，何山亦吾山。我秃君亦苍，两山自年年。鸿鹄有孤尚，鱼藏不厌渊。性偏鲜谐俗，幸有先人田。寄迹混樵牧，养寂城市间。赤日长林下，一枕黄虞前。邻村半凉落，蔀屋时无烟。心多枉系念，于此成华颠。西陇麦就熟，雨足农亦閒。时平征调简，井里居晏然。
次何少宰燕泉和陶六诗 其四 遥情次游斜川韵
作者：林俊
朝代：明

青阳开泰运，玄冥势己休。冻消物候平，适意斜川游。曾城香荒忽，人世真如流。遥峰送晴碧，野水双浮鸥。莎行薄自念，童冠偕兹邱。浴沂颇情况，汗漫非所俦。山花动春酌，林叟相和酬。乾坤竟如寄，神仙能在不。景短心故长，无事增百忧。商芝有馀业，足此宁何求。
次何少宰燕泉和陶六诗·其二
作者：林俊
朝代：明

抱负良独往，谐世术竟疏。出门值岐路，决志归田庐。力耕足年计，几案还吾书。林雨虎豹迹，薄暮关紫车。老妻念凉寂，具酒烹园蔬。愧乏同心人，引杯明月俱。随化终归尽，结束知安如。
次何少宰燕泉和陶六诗·还读次读山海经韵
作者：林俊
朝代：明

舣舟候南发，朋故良已疏。居留人事简，吏散关吾庐。展卷倏易忘，所得信手书。青编备雠校，往往推盈车。廨次檐声密，夜雨行新蔬。开园动真悟，脉脉濛化俱。新知发玄秘，河洛几此图。川流太微渺，到海终焉如。抱负良独往，谐世术竟疏。出门值岐路，决志归田庐。力耕足年计，几案还吾书。林雨虎豹迹，薄暮关紫车。老妻念凉寂，具酒烹园蔬。愧乏同心人，引杯明月俱。随化终归尽，结束知安如。村庄绝遥想，结志惟读书。穷年枉寻觅，大道浑塞如。茅茨日就剪，坦坦成通衢。天真宛然在，直以人事疏。静观恍自行，俗径翻萦纡。浮荣枕前梦，食饱良弃馀。慨兹世缘浅，酷爱山林居。桑麻话俦昔，临水观游鱼。班荆信散坐，行次奚重拘。所忻百代下，墨守还故庐。青阳开泰运，玄冥势己休。冻消物候平，适意斜川游。曾城香荒忽，人世真如流。遥峰送晴碧，野水双浮鸥。莎行薄自念，童冠偕兹邱。浴沂颇情况，汗漫非所俦。山花动春酌，林叟相和酬。乾坤竟如寄，神仙能在不。景短心故长，无事增百忧。商芝有馀业，足此宁何求。长风振林木，摋羽辞高冥。委身失所托，惴己曾人情。清阶历形要，残梦多南荆。叉鱼句尚续，来燕泉又生。一春晴雨节，故老谈盛明。互歌责难外，倍见台阶平。玉帛走万国，土宇无师征。安眠起常宴，竹杖时课耕。幸无幻化术，废举非素萦。相期慎迟暮，造物憎完名。幽弦故同调，何山亦吾山。我秃君亦苍，两山自年年。鸿鹄有孤尚，鱼藏不厌渊。性偏鲜谐俗，幸有先人田。寄迹混樵牧，养寂城市间。赤日长林下，一枕黄虞前。邻村半凉落，蔀屋时无烟。心多枉系念，于此成华颠。西陇麦就熟，雨足农亦閒。时平征调简，井里居晏然。
次吴白楼卷中韵
作者：林俊
朝代：明

文会鸡鸣记往年，秋山回首四朝前。典刑数老今谁在，风雨重阳句尚传。礼祀放晴中夜月，斋坛分碧北陵烟。直庐奎聚翻成感，旧臆新悰一闇然。
次宫保质翁哭如宾韵
作者：林俊
朝代：明

东闽川岳会神奇，及冠操存俗巳移。张陆忘年君与我，孟韩知己世还谁。道真自信贫能乐，物候翻怜老易萎。过尽城更寒转寂，月斜孤影雁垂垂。赤日相从一问奇，短床时傍柳阴移。誉流海宇今犹在，行贯神明眼复谁。榆景鬓疏儿几抱，萱庭秋重母先萎。闭门尚记征西日，举武无从老泪垂。
次宫保质翁哭如宾韵·其一
作者：林俊
朝代：明

东闽川岳会神奇，及冠操存俗巳移。张陆忘年君与我，孟韩知己世还谁。道真自信贫能乐，物候翻怜老易萎。过尽城更寒转寂，月斜孤影雁垂垂。
次宫保质翁哭如宾韵·其二
作者：林俊
朝代：明

赤日相从一问奇，短床时傍柳阴移。誉流海宇今犹在，行贯神明眼复谁。榆景鬓疏儿几抱，萱庭秋重母先萎。闭门尚记征西日，举武无从老泪垂。
次少傅毛三江见怀
作者：林俊
朝代：明

种桃人去感前事，罗雀门閒有旧踪。独客暮年劳驾鹤，先生今日是从龙。开函玉册传中诏，归第金莲出上供。当宁动容贤梦卜，千年鱼水贺遭逢。
次张方伯两山登丹霞
作者：林俊
朝代：明

洞门有客试荷衣，忽报修琴野衲归。风挟泉声过子院，日移霞气上禅扉。仙龛一种书还异，灵谷千年韭尚肥。静里乾坤真自得，玄谈谁了俗尘非。
次张方伯两山登麻姑山
作者：林俊
朝代：明

踏云看直上，万象入搜罗。鹤驭昔曾到，仙关近若何。蓬莱行复浅，瑶草拾还多。五老峰前社，时时梦一过。
次杏冈李少司马
作者：林俊
朝代：明

太白山人声价高，杰才敏思如涌涛。水怪山精入驯扰，鱼龙攫立熊罴号。剑佩玉阶三尺地，白首风尘还作吏。阵前老将旧衙官，阶下诸儿还庙器。丹成九返瞳微方，赤松辟谷游所将。百药耆英最高寿，老泉父子尤文章。江北江南一浮梗，半月东邻天借幸。乞来骸骨竟何如，梦魂己过梨关岭。
次汪少宰咸斋用邃翁见怀韵
作者：林俊
朝代：明
体裁：七言律诗

并枝花萼映东楼，夜夜神光烛上头。二陆文章当代盛，两苏情事古人忧。梦回碧落闻孤唱，清入沧浪有钓舟。泊醉葛溪秋色里，不知山月出还不。
次白岩燕泉赠篇
作者：林俊
朝代：明

南归应得共秋鸿，小借江帆两月风。收到枌榆还暮景，抱回畎亩是馀忠。大家未信藩篱隔，少室真怜臭味同。旧话老农深帝力，閒身云白雨青中。分浅遭逢巳后时，馀年空与病相随。地天共喜云龙会，丘壑真怜野鹤姿。起赞中兴曾几策，遂归长别可无诗。旧行假迹嵩呼下，萦结心多是此辞。
次白岩燕泉赠篇·其一
作者：林俊
朝代：明

南归应得共秋鸿，小借江帆两月风。收到枌榆还暮景，抱回畎亩是馀忠。大家未信藩篱隔，少室真怜臭味同。旧话老农深帝力，閒身云白雨青中。
次白岩燕泉赠篇·其二
作者：林俊
朝代：明

分浅遭逢巳后时，馀年空与病相随。地天共喜云龙会，丘壑真怜野鹤姿。起赞中兴曾几策，遂归长别可无诗。旧行假迹嵩呼下，萦结心多是此辞。
次石翁纪梦
作者：林俊
朝代：明

阆风真到五城来，紫阁黄扉次第开。揭取旧观还大雅，搆将玄思入新裁。泰平有象忧仍独，渊默无声梦亦回。宽与蓬瀛阅人世，骇尘惊浪莫须猜。
次紫厓学士叔亨太仆杨村舟中
作者：林俊
朝代：明
体裁：七言律诗

复树交沙截远流，轻风一鸟竟谁舟。桃花水满迟明发，杨柳村荒记昔游。客路月卿怀共放，人家星野住初稠。褰篷直北看形胜，百二关河绕帝州。
次胡紫山留别
作者：林俊
朝代：明

双柿累累直绮筵，酒回分实意长悬。冠裳甚伟人如画，宾主相忘日似年。欲向惊鸾留妙诀，不禁别鹤上离弦。玄曹旧枕玄湖曲，信道人寰有洞仙。
次邃翁存问述怀
作者：林俊
朝代：明

鹊喜晴栖碧树颠，相门盛事应新年。赤松道出羲皇上，绿野公于梦卜贤。希阔茂恩看独拄，泰平奇遇属无前。分明羔酒温存地，己报徵书下九天。
次韵荅乔白岩
作者：林俊
朝代：明

结托青林老巳衰，孤卿南北擅真才。旧人特首新朝索，别梦从先故国回。铁石素心良自副，菊松荒径待亲栽。最怜妙觉当年会，巾舄无因窃后陪。
次韵荅李叙庵
作者：林俊
朝代：明

风时雨节海平漫，深有馀忠卜治安。系出西平原属李，名于北斗共推韩。清朝世运交还泰，寿母心期老更宽。爱日堂深强健在，板舆花底副游盘。
此景
作者：林俊
朝代：明
体裁：七言律诗

午饱江风抱树眠，如晴如雨峭寒天。青烟直下取鱼鸟，白浪横过沽酒船。忘我身轻游蝶外，上心春急落花前。汀沙尽日鸥群怪，叨住人间是一年。
武夷精舍
作者：林俊
朝代：明

云水十年卧，关山复此行。逃名曾老子，何面谒先生。独手惭经济，诸公业泰平。中兴元有象，龙起大河清。
武宁道中
作者：林俊
朝代：明
体裁：五言律诗

乱云经积石，分路转盘阿。雨树蒸芝菌，烟龛织茑萝。幔坪催院马，落日在渔蓑。憩息香林晚，僧钟意若何。
沙木和驿
作者：林俊
朝代：明
体裁：五言律诗

奔驰牵冗累，戍削冒江氛。愁逐梦千里，春添老一分。鬼跳当径入，猿响隔山闻。雾色津亭古，沈绵卧夕曛。
游上生寺次从吾先生韵
作者：林俊
朝代：明
体裁：七言律诗

杜若塘成刺小舟，招提半老记初游。庭酣荔雨动奇兴，寺湿松云关素秋。纵浪野情抛仕版，同天帝力听民讴。少陵近颇缘诗瘦，八咏归惭沈隐侯。
游凤山
作者：林俊
朝代：明

野水桥边竹正蕃，据床有客话寒暄。白云满地僧开径，芳草无人鹿到门。海气隔林峰突兀，钟声催月寺黄昏。菊花况及重阳候，细酒溪鱼出近村。
游小东山乐丘次韵
作者：林俊
朝代：明
体裁：七言律诗

乐丘归卜翠微间，委帻松风昼日閒。空谷足音闻亦喜，断垣春色过曾关。鸟如避俗频移树，云为无心更出山。一物羊裘吾送老，木兰烟水梦重还。
游鼓山用蔡端明林缮部韵
作者：林俊
朝代：明
体裁：古风

游走速老大，兹山仍面目。屏嶂高遥空，閒云宿晴麓。潮洗石根虚，逶迤转深谷。窄磴幕萝茑，眺远翻入屋。峰回驺从喧，雉惊起丛竹。及旷迎百丑，心境相荡触。烟收海气澄，荒荒动遐瞩。青筇老支醉，反面看悬瀑。西崦夕阳忙，水禽沙际独。借榻受松风，茶香一缘足。
湖堤晚对
作者：林俊
朝代：明
体裁：七言律诗

葛巾萧散步苍苔，久客幽怀一笑开。山色夕阳看更好，柳阴啼鸟梦初回。閒情偶占鸥边石，郁热惊闻脚底雷。漱罢芳泉尚馀兴，短篱呼月送残杯。
溪堂偶成
作者：林俊
朝代：明

最阴森处一溪堂，天与山人住小庄。风挟潮声来远屿，雨移云气上晴冈。桑田隐约经三变，野鹤遨游领八荒。进履青壶参妙诀，洞中日月此教长。
溪山乐
作者：林俊
朝代：明
体裁：五言律诗

水国断俦侣，生涯寄翠微。菰蒲双桨出，松桂一樵归。素雪侵生鬓，黄尘不到衣。枕云时宴起，鸥鹭满鱼矶。
溪阁写怀
作者：林俊
朝代：明

溪阁閒烟水，樵渔答是乡。诸峰会平野，老树纳初阳。鱼鸟风云气，林邱海岳肠。回澜宽买榜，松桂亦吾庄。雨啬麦犹短，春寒荠始青。过墙梅似豆，应候草如蓂。岁积瓶中记，官征火处听。俯流心自领，无语答川灵。
溪阁写怀·其一
作者：林俊
朝代：明

溪阁閒烟水，樵渔答是乡。诸峰会平野，老树纳初阳。鱼鸟风云气，林邱海岳肠。回澜宽买榜，松桂亦吾庄。
溪阁写怀·其二
作者：林俊
朝代：明

雨啬麦犹短，春寒荠始青。过墙梅似豆，应候草如蓂。岁积瓶中记，官征火处听。俯流心自领，无语答川灵。
漫书
作者：林俊
朝代：明
体裁：七言律诗

东郭桥西旧草堂，閒云白鸟共江乡。古榕阴重官河雨，柔橹声清子夜航。北极有怀天共远，老人无睡漏偏长。青帏散帙方书满，绿野开成养病坊。
潞江
作者：林俊
朝代：明
体裁：五言律诗

鬼方良可住，草率亦生涯。竹屋下流水，柴门开落花。閒惟供傲放，老不识纷华。肃客盘飧简，时能荐谷茶。
照水梅
作者：林俊
朝代：明
体裁：五言绝句

月斜窥素影，江碧湛幽香。裹醉鲛绡薄，江妃出懒妆。
王文济使楚因忆曹廷辉次韵
作者：林俊
朝代：明
体裁：七言律诗

寸心葵藿共倾阳，笑接皇华此暮觞。秋水星槎回雁渚，白云书屋卧龙冈。吟过楚泽林峦瘦，梦落吴江橘柚黄。欲为苍生劳自爱，莫教青镜负流光。
瑞州行台除夕
作者：林俊
朝代：明

彩仗泥牛罢晓鞭，春来岁去重相怜。客途风雪庚申夜，官烛文书癸亥年。经略才疏悬铸错，诛求政苦望更弦。东巡叵作澄清地，具纸归心到上前。
甲申冬右手足忽废弥月始复书怀
作者：林俊
朝代：明

柴瘠筋骸巳自知，却分右半与偷儿。恐书绝笔获麟会，尚想张罝猎兔时。人面每怜夔一足，山堂空忆树连枝。适来药物功寻奏，约伴云庄重有期。
甲申冬地震昼黑纪事
作者：林俊
朝代：明

自冬积雨春仍似，地震昼昏殊可怜。南下奏书方几捷，北来消息又三边。乞山不断忧时感，脱屣终抛住世缘。最苦斯生无酒量，末由长醉谢焦煎。
画屏启绪
作者：林俊
朝代：明
体裁：五言律诗

桑梓连阴地，烟花满画屏。兔丝风欲袅，书带雨还青。乐事存三径，生涯寄一经。草堂穷巷里，无负此山灵。
留别乡诸贤
作者：林俊
朝代：明

帝城南去是归装，翘首云天思转长。吏冗少神随事忘，病魔催老到家忙。人心未必能三代，道化先须尽一乡。麦饭鱼羹酬旧隐，水烟山月梦溪堂。袜材终短重何禆，衰飒偏于老作期。霖雨巳孤忧旱望，卿云空见出山时。天南候雁随将去，客里周星感又移。话别来贤心更切，棘林鸠梦未安枝。
留别乡诸贤·其一
作者：林俊
朝代：明

帝城南去是归装，翘首云天思转长。吏冗少神随事忘，病魔催老到家忙。人心未必能三代，道化先须尽一乡。麦饭鱼羹酬旧隐，水烟山月梦溪堂。
留别乡诸贤·其二
作者：林俊
朝代：明

袜材终短重何禆，衰飒偏于老作期。霖雨巳孤忧旱望，卿云空见出山时。天南候雁随将去，客里周星感又移。话别来贤心更切，棘林鸠梦未安枝。
留别内阁四老
作者：林俊
朝代：明

晓钟凉月动冠绅，仗外仙班拱帝宸。九服舆图商令主，四朝军国宋师臣。壮猷紫殿传宣亟，旧学黄扉顾问频。老爱太平还物象，许从云水乞閒身。手完大物谢无功，开德宣符志虑同。鄂郢孕和深王气，云雷成象苦良工。中兴帝业风斯下，通道王臣水尽东。一体天休平格在，末由心迹寄冥鸿。
留别内阁四老·其一
作者：林俊
朝代：明

晓钟凉月动冠绅，仗外仙班拱帝宸。九服舆图商令主，四朝军国宋师臣。壮猷紫殿传宣亟，旧学黄扉顾问频。老爱太平还物象，许从云水乞閒身。
留别内阁四老·其二
作者：林俊
朝代：明

手完大物谢无功，开德宣符志虑同。鄂郢孕和深王气，云雷成象苦良工。中兴帝业风斯下，通道王臣水尽东。一体天休平格在，末由心迹寄冥鸿。
留别少司寇顾梅田翁并诸贤
作者：林俊
朝代：明

暮年此出重何功，相悉寅僚意许同。默有生全培帝德，薄存仁厚赞周风。丽天星斗心悬北，浃月官河路转东。没首平反馀系念，不禁衰飒对秋蓬。待罪公曹梦许惊，率先时共赞无刑。绳违如例施操纵，冲决何情易重轻。三典敢忘天地德，一心真欲鬼神盟。爽鸠千古凭谁嗣，直到苏公始姓名。
留别少司寇顾梅田翁并诸贤·其一
作者：林俊
朝代：明

暮年此出重何功，相悉寅僚意许同。默有生全培帝德，薄存仁厚赞周风。丽天星斗心悬北，浃月官河路转东。没首平反馀系念，不禁衰飒对秋蓬。
留别少司寇顾梅田翁并诸贤·其二
作者：林俊
朝代：明

待罪公曹梦许惊，率先时共赞无刑。绳违如例施操纵，冲决何情易重轻。三典敢忘天地德，一心真欲鬼神盟。爽鸠千古凭谁嗣，直到苏公始姓名。
留别山斋
作者：林俊
朝代：明

乡国相忘己岁年，忽惊苍白与华颠。长才再振冲天翼，急景重催下濑船。一种肝肠悬日月，百年文字愧山川。鸡声剑履趋陪地，薄记林翁放脚眠。去住乾坤一短亭，午槐阴重酒偏醒。雨中秦树千行绿，鸟外闽峰几点青。玉宁情深同帝德，草堂人静愧山灵。汉家鱼水遭逢外，乞与云庄再勒铭。
留别山斋·其一
作者：林俊
朝代：明

乡国相忘己岁年，忽惊苍白与华颠。长才再振冲天翼，急景重催下濑船。一种肝肠悬日月，百年文字愧山川。鸡声剑履趋陪地，薄记林翁放脚眠。
留别山斋·其二
作者：林俊
朝代：明

去住乾坤一短亭，午槐阴重酒偏醒。雨中秦树千行绿，鸟外闽峰几点青。玉宁情深同帝德，草堂人静愧山灵。汉家鱼水遭逢外，乞与云庄再勒铭。
留别诸老
作者：林俊
朝代：明

遂归成喜亦成悲，贮结真同在位时。白壑青邱怜独往，碧霄凉月梦常疑。趋陪定记心中话，契阔聊哦醉里诗。万国嵩呼齐玉帛，两班簉迹重皋夔。鹤袍元不恋渔蓑，精力曾如老去何。混迹巢由皆自许，诸公尧舜望应多。直从圣学开天纵，薄与斯民乞岁和。海上山灵惊往别，閒身还属素云窝。
留别诸老·其一
作者：林俊
朝代：明

遂归成喜亦成悲，贮结真同在位时。白壑青邱怜独往，碧霄凉月梦常疑。趋陪定记心中话，契阔聊哦醉里诗。万国嵩呼齐玉帛，两班簉迹重皋夔。
留别诸老·其二
作者：林俊
朝代：明

鹤袍元不恋渔蓑，精力曾如老去何。混迹巢由皆自许，诸公尧舜望应多。直从圣学开天纵，薄与斯民乞岁和。海上山灵惊往别，閒身还属素云窝。
病中忆石潭昆季
作者：林俊
朝代：明

为缠末疾岁将穷，过尽纷华与化工。细草烟村悬抱犊，碧江秋水见归鸿。吟边野色云晴外，竹里棋声午梦中。濩洛素怀深耿耿，倚松无语对西风。
病中用前韵自解
作者：林俊
朝代：明

异方谁与授神楼，坐久翻疑膝过头。三尺腰围惊太瘦，百心药裹动深忧。悔孤云寄登山屐，幸理风回到岸舟。最是渊冰馀日在，手编曾记了残不。
病叹
作者：林俊
朝代：明

药力何神造化争，雨深足重转难行。老于忘事宋华子，壮不如人郑烛生。逭责乾坤良自信，息缘昼夜本无情。云庄一席栖玄地，风起涛来蜕亦惊。
病叹·其一
作者：林俊
朝代：明
体裁：五言律诗

旧恙秋频作，年深颇厚虞。药炉妻子厌，茶话里邻疏。水棘荒平屿，风茅卷敝庐。乘除有前命，薄累送閒居。
病叹·其二
作者：林俊
朝代：明
体裁：五言律诗

针石功何奏，寒邪症转奇。回肠梦中断，老泪枕前知。扫户曾今雨，防身已后时。一灯情外事，明灭护馀悲。
瘫废床褥一夜不能寐感怀
作者：林俊
朝代：明

问野居然见异同，此心江汉共朝东。上天下履经维外，死别生离感慨中。已悉华夷知大孝，幸垂日月照诸忠。湛恩岂靳轮台诏，宽与孤嫠泪息红。
癸未元日志感
作者：林俊
朝代：明

老及何能壮，心多可自由。感时成小出，揣分合真休。底里年华识，行藏药裹谋。一机环复外，鱼水梦沧洲。主少名何谢，臣衰意自怜。立当三代上，遇晚十年前。礼乐从朝论，刑书愧俸钱。弼谐诸老在，拄杖对青天。
癸未元日志感·其一
作者：林俊
朝代：明

老及何能壮，心多可自由。感时成小出，揣分合真休。底里年华识，行藏药裹谋。一机环复外，鱼水梦沧洲。
癸未元日志感·其二
作者：林俊
朝代：明

主少名何谢，臣衰意自怜。立当三代上，遇晚十年前。礼乐从朝论，刑书愧俸钱。弼谐诸老在，拄杖对青天。
癸未生朝幸庵翁诗为寿和答并以寿翁
作者：林俊
朝代：明

上筵胜日辨生朝，沾醉东风一和陶。官责每悬精力少，班行空说岁年高。雁南雁北身犹寄，花落花开梦尚遥。薄暮仙舟来远使，忽惊玄鹤下青霄。海日苍凉辍视朝，病坊旬浃愧甄陶。因高祗觉邱陵小，仰止真怜泰华高。虎帐令严看节制，鹤袍名重副逍遥。南阳捷上天颜慰，宴罢从容下紫霄。索尽孤怀采绿朝，看花何日共阴陶。头童未觉龟毛少，诗细从添鹤骨高。约伴丹邱缘自浅，溯洄银汉路成遥。鸴鸠决起元无力，薄趁风鹏上九霄。
癸未生朝幸庵翁诗为寿和答并以寿翁·其一
作者：林俊
朝代：明

上筵胜日辨生朝，沾醉东风一和陶。官责每悬精力少，班行空说岁年高。雁南雁北身犹寄，花落花开梦尚遥。薄暮仙舟来远使，忽惊玄鹤下青霄。
癸未生朝幸庵翁诗为寿和答并以寿翁·其三
作者：林俊
朝代：明

索尽孤怀采绿朝，看花何日共阴陶。头童未觉龟毛少，诗细从添鹤骨高。约伴丹邱缘自浅，溯洄银汉路成遥。鸴鸠决起元无力，薄趁风鹏上九霄。
癸未生朝幸庵翁诗为寿和答并以寿翁·其二
作者：林俊
朝代：明

海日苍凉辍视朝，病坊旬浃愧甄陶。因高祗觉邱陵小，仰止真怜泰华高。虎帐令严看节制，鹤袍名重副逍遥。南阳捷上天颜慰，宴罢从容下紫霄。
登李宫谕叙庵午风亭
作者：林俊
朝代：明

赫炎吹尽日尤长，午近开帘纳太荒。莎径鸟声双树静，石桥花影小渠香。骄阳未觉风情减，短梦时分草榻凉。不信纷华车马地，仙家遗着水云乡。微凉茑院足幽居，书带生齐绿映渠。树影正中还鹤梦，屏围以外更虫书。讲回赭案园初涉，制下黄麻席久虚。硕果化机酬竟在，一邱云物是乘除。
登李宫谕叙庵午风亭·其一
作者：林俊
朝代：明

赫炎吹尽日尤长，午近开帘纳太荒。莎径鸟声双树静，石桥花影小渠香。骄阳未觉风情减，短梦时分草榻凉。不信纷华车马地，仙家遗着水云乡。
登李宫谕叙庵午风亭·其二
作者：林俊
朝代：明

微凉茑院足幽居，书带生齐绿映渠。树影正中还鹤梦，屏围以外更虫书。讲回赭案园初涉，制下黄麻席久虚。硕果化机酬竟在，一邱云物是乘除。
登麻姑山
作者：林俊
朝代：明

老于岁月去如飞，与客随缘叩板扉。汲取玉泉淘野饭，制来丝葛试仙衣。辞荣忽睹擎天柱，搜胜谁贻放鹤矶。隔断尘区酬旧隐，渚风沙月未相违。
登黄鹤楼
作者：林俊
朝代：明
体裁：七言律诗

碧烟芳树汉阳城，晴日江豚拜浪生。鹢转画楼帆过影，鹤归仙管笛飞声。古今独让崔郎句，廊庙同悬范老情。醉击珊瑚抚长剑，倚天孤啸一峰横。
登龙泉山
作者：林俊
朝代：明
体裁：七言律诗

龙山几道落岩泉，古寺长松锁夕烟。风雨晦明无丈室，藤萝昏黑隐诸天。看飞短锡知何日，打卖残碑不记年。生灭大千还世界，白云满地故依然。
白浦悼章
作者：林俊
朝代：明

元气栽培语不虚，二童一马化行馀。迩之静海忽凶报，昨者天津是荐书。李郭交游倾盖晚，彭殇修短赋形初。倔强造物相降会，长诀心多尚属余。烛前老泪落班班，太息吾流竟此还。正气直抛存殁外，要官时置有无间。辑来谏草堪垂世，堆到遗书莫买山。寄取诸孤勤护植，德门天道是循环。
白浦悼章·其一
作者：林俊
朝代：明

元气栽培语不虚，二童一马化行馀。迩之静海忽凶报，昨者天津是荐书。李郭交游倾盖晚，彭殇修短赋形初。倔强造物相降会，长诀心多尚属余。
白浦悼章·其二
作者：林俊
朝代：明

烛前老泪落班班，太息吾流竟此还。正气直抛存殁外，要官时置有无间。辑来谏草堪垂世，堆到遗书莫买山。寄取诸孤勤护植，德门天道是循环。
皆翠亭
作者：林俊
朝代：明

大雅春常住，高情酒未回。午阴双树合，晴色四山开。补竹延新径，寻芝破旧苔。冠绅行乐外，客去鸟还来。
盛山纪事
作者：林俊
朝代：明

朐䏰霜青白雁群，小堂对柏日西曛。繁星江接巴文水，淡墨山开盛字云。井切三潮兵幸洗，冈当一火玉为焚。具知野骨封侯炜，静夜冤声触处闻。
看梅偶成
作者：林俊
朝代：明

消息东风两月前，西湖索莫老逋仙。雪蓬昨夜还扶醉，移近梅花一处眠。
看牲次何燕泉韵
作者：林俊
朝代：明

紫盖红旗拥后先，牵牲时过御阶前。立当仗马开行殿，会应飞龙愧老年。肥腯大官周礼物，精明元祀汉神天。四朝海岳沾恩施，报答无由效渺涓。
石冈樵隐
作者：林俊
朝代：明
体裁：五言律诗

石坛孤榻静，冈雨一肩迟。草接樵时径，云疏落处枝。青牛经化日，白鹤滞归期。桂树苍霞晓，长风吹鬓丝。
祈雪志喜
作者：林俊
朝代：明

茂育功成望转赊，斋坛清梦落文华。暖云布野分还合，瑞雪随风整复斜。己应食甘怜岁荠，未烦剪胜漫宫花。经纶自领寒光外，化出阳和与海涯。一年将换出还稀，入幕从多势尚微。莫漫煮茶参速化，祗便雨麦是真机。穴深许见螟蝗尽，天阔时悬鹳鹤飞。喜溢九重翻系念，庇寒谁为赋无衣。
祈雪志喜·其一
作者：林俊
朝代：明

茂育功成望转赊，斋坛清梦落文华。暖云布野分还合，瑞雪随风整复斜。己应食甘怜岁荠，未烦剪胜漫宫花。经纶自领寒光外，化出阳和与海涯。
祈雪志喜·其二
作者：林俊
朝代：明

一年将换出还稀，入幕从多势尚微。莫漫煮茶参速化，祗便雨麦是真机。穴深许见螟蝗尽，天阔时悬鹳鹤飞。喜溢九重翻系念，庇寒谁为赋无衣。
祝篁溪鸣和惠诗次韵和荅
作者：林俊
朝代：明

人世浮名纸一张，觉来深戢与云藏。讵知岁俭雨如玉，到得秋收粟几房。肤使随行怀静切，老人蕴结梦仍长。衾裯斗米曾论价，坰野霜清子雁翔。
秋候
作者：林俊
朝代：明

萸菊感物候，星河自古今。最怜清欲绝，重觉梦相寻。范老先忧记，元公太极心。亏成浑事外，吾意在吾琴。
秋卿外直别话
作者：林俊
朝代：明

解衣盘礴试新醪，过鸟秋清下羽毛。巳爱道人论心曲，不知僧舍是公曹。暮年去住情难割，后夜交游梦转劳。月色江声寥寂外，坐深槐露湿征袍。
秋夜感
作者：林俊
朝代：明
体裁：七言律诗

乱松深处一灯青，络纬空阶响渐停。永夜寒声风猎猎，半江秋影月亭亭。关河水赤途犹梗，海国云连鬓易星。天地深恩叨俯仰，滞留深愧北山灵。
秋斋为周彦通题
作者：林俊
朝代：明

暑伏凉又生，虫吟叶已故。壮日苦不常，翻书落寒蠹。
秋斋为周彦通题·其二
作者：林俊
朝代：明
体裁：五言绝句

天空绝度鸟，西崦日斜夕。檐虚海月孤，门外江寒碧。
竹
作者：林俊
朝代：明
体裁：五言律诗

断霭横天外，青山落水中。林稀行野鹤，笋熟过溪翁。索莫无诸事，萧疏又一风。炎歊移处薄，披写此君同。
竹涧为云从作次翠渠韵
作者：林俊
朝代：明

选胜无多曲，藏身亦几竿。秒秋犹旧瘦，溽暑有馀寒。世局时来静，风情老去宽。漱流经洗耳，肉食记长安。
笑遣
作者：林俊
朝代：明

老归犹是旧林居，隐几青峰一笑馀。蜀汉出师元有表，茂陵封禅故无书。遗荣短景从消灭，素节真钢忍破除。自是游魂招未帖，忽传风马与云车。
答陈都宪静斋
作者：林俊
朝代：明

孔林瞻奉七旬年，驿使公诗简并传。异事任城天独借，当时闽海梦长悬。纲常一种观风地，道义三章伐木篇。愧老误知犹浪出，壶南山色正悠然。
简方西樵
作者：林俊
朝代：明

真主分明舜与尧，追崇诏下复谁摇。悔深铸错行藏外，秪合西山老听樵。
篁溪为祝鸣和题
作者：林俊
朝代：明

春尽笋平出，溪纡径转长。卫风几淇澳，吴楚自江乡。叶细含烟润，枝高带月凉。直虚明素抱，吾汝爱文章。
篁溪野芳亭
作者：林俊
朝代：明

幽意杳无际，馀香袭故书。祗便公事简，端爱世缘疏。浅饱炊晨饭，新肥摘露蔬。草亭閒隐几，习静似林居。
粉团花
作者：林俊
朝代：明

倦起庭心落素霞，玉枝残雪缀晴葩。未投洛下姚黄本，疑有人间萼绿华。雨白似欺吟鬓短，风香时带舞衣斜。品凡莫倩妆台问，幸不杨妃解语花。
素台所见
作者：林俊
朝代：明

茑织蛇蟠径路迷，古松深处结幽栖。鹤从缥缈归来疾，天入苍茫看转低。怯老不随山屐尽，懒眠真约野云齐。迩时西涧花还发，风景依然似浣溪。
素洞偶成
作者：林俊
朝代：明

突兀层云上，青梯百丈馀。幽阴疑穴处，亢爽胜楼居。薄有苍精气，犹存古篆书。质风锼凿外，浑沌副逃虚。
红梅
作者：林俊
朝代：明

紫霞欺素影，红玉带青烟。风雪濛濛夜，金丹化鹤年。
红鹦鹉用刘禹锡韵
作者：林俊
朝代：明
体裁：七言律诗

羽毛耀日色赪红，群品相看百一中。秦苑岁深言颇泄，陇山途杳梦还通。双飞几及公庭燕，独宿终怜子夜风。教得诵经成底用，一餐终合老雕笼。
约九日饮邃翁信宿方到纪怀
作者：林俊
朝代：明
体裁：七言律诗

菊花端为主人开，悔后重阳一日来。依旧两山同对酒，及衰双脚强登台。天空雁影将云过，风亟江潮带海回。莫谩交游论老别，物情销尽几寒灰。
约庵为周都宪子庚题
作者：林俊
朝代：明

气机互流转，万有存一心。操之失其要，纵浪翻陆沈。三省有明训，四勿垂规箴。孔圣固可学，奚必回与参。翠积祸先贾，鳞潜不厌深。元公故遥裔，结屋青松林。芳泉引自洁，纷华宁见侵。境偏人事静，佔毕疑书淫。微言探赜外，遗绪犹未寻。开境集百感，鬓雪纷盈簪。朴质道所贵，约守良独任。金貂付销灭，布被留至今。丰亨鲜常在，转瞬回晴阴。
纪瑞
作者：林俊
朝代：明

重是河清应旧传，纪云今喜到莆田。瑞符翼轸真龙出，文应壶山八凤连。韶舞周风前礼乐，尧封禹贡外山川。野心亦有趋陪愿，报答功疏愧老年。
经筵纪事
作者：林俊
朝代：明

鸡鸣视夜意常悬，亦念精神此格天。避殿玉书传谏纸，退朝银烛引经筵。气机每出周防外，圣学多收感召前。国是老臣私过计，燮调还拟预更弦。
经筵赐宴
作者：林俊
朝代：明

经幄儒臣侍，文华帝命申。九霄悬日月，诸老下星辰。饮德尝新酒，稽谋缀旧人。无刑心故在，首白愧冠绅。
翠亭草堂次韵·其一
作者：林俊
朝代：明
体裁：五言律诗

鸟寂断春梦，亭虚系物华。山林到城郭，云水会人家。暝落窗前叶，香传竹外花。一区遗世在，慰老托烟霞。
翠亭草堂次韵·其二
作者：林俊
朝代：明
体裁：五言律诗

右军传笔格，处士接丰标。泉石境难画，耕渔兴可招。杜门消短日，饱饭答清朝。引鹤西湖路，春风第二桥。
腊月下旬值雪
作者：林俊
朝代：明

一冬怀屡结，三白梦长悬。野色同云外，寒声落照前。赭山容尽换，冻海腹逾坚。瘗璧璇坛净，明书大有年。
舟至建溪诸公走价候迎附荅
作者：林俊
朝代：明

日华野色动归旌，江上仙风有使迎。白葛载成方外制，素琴先寄曲中声。纵怀文字饮三日，寓目家山路四程。老得谢还明主赐，迹孤元不为媒名。
舟过云庄
作者：林俊
朝代：明

木兰有约溯回溪，酒熟村庄许自携。雨住峰凭云出没，舟行天与树高低。寒馀野蕨生还短，浅落江鱼见复迷。便老一閒身却病，草堂空著瀼东西。
舟过溪阁次山斋韵
作者：林俊
朝代：明

小艇道仙阁，回风转蕙兰。晴光江上月，凉意竹边坛。扫石云常漏，留诗鹤借看。来麰经岁熟，一饱答清安。
芝草
作者：林俊
朝代：明

紫玉阿房种，青霞洞府英。孕祥峰五癸，观象日三庚。长养元阳护，孤芳弱肉争。汉庭书上瑞，深谷漫藏名。
茗川为徐子明题
作者：林俊
朝代：明

忆卜城中已岁年，故园云物尚依然。神清不断爱茶癖，官瘦真无食肉缘。龙焙禁前收紫笋，玉尘销尽见清烟。葛溪一水来天地，自在中流陆羽船。
荅周八厓谢闽果二诗用其韵
作者：林俊
朝代：明

晦老题名石尚新，故枝犹识宋时春。席阴未觉年年盛，摘实翻怜颗颗匀。风味仅随秋白品，市声空斗早红尘。绣林延寿应无数，合是溪桥一本真。谁家名果惠山堂，分致应传属大方。吏部朱樱容续谱，右军青李未随行。玉枝袅袅临风摘，金汁油油带露尝。夙岁京华曾识此，天留奇种遍崖傍。
荅周八厓谢闽果二诗用其韵·其二
作者：林俊
朝代：明

谁家名果惠山堂，分致应传属大方。吏部朱樱容续谱，右军青李未随行。玉枝袅袅临风摘，金汁油油带露尝。夙岁京华曾识此，天留奇种遍崖傍。
萧侍御两湖纡道云庄短章为别
作者：林俊
朝代：明

薜荔巢居小，青骢柱史临。怀虚贪得士，调绝副知音。风雅酬前话，云泥结素心。酸咸浮迹外，纡道故相寻。白笔簪逾劲，青萍价旧高。分行八巡使，特枉四程劳。鸡黍延山月，鱼龙壮海涛。乾坤无限在，吾老分林皋。
萧侍御两湖纡道云庄短章为别·其一
作者：林俊
朝代：明

薜荔巢居小，青骢柱史临。怀虚贪得士，调绝副知音。风雅酬前话，云泥结素心。酸咸浮迹外，纡道故相寻。
萧侍御两湖纡道云庄短章为别·其二
作者：林俊
朝代：明

白笔簪逾劲，青萍价旧高。分行八巡使，特枉四程劳。鸡黍延山月，鱼龙壮海涛。乾坤无限在，吾老分林皋。
蒲缥驿
作者：林俊
朝代：明
体裁：五言律诗

草亭动孤酌，日敛瘴烟昏。老屋因风卷，清溪带雨浑。桴鼓新声在，山瓯古意存。荜门通细火，渔唱起江村。
蓉川用唐子西韵
作者：林俊
朝代：明

赫炎露下方解严，一席何处谋清酣。皖城春色属名派，锦江杜老留前谈。过时花开花更好，冶容艳迹静于扫。开落休嗔物候迟，栽培己纳乾坤老。川上风光故不穷，紫兰幽桂芳菊丛。书屋番番护云锦，海日夜见江潮红。
蓉溪为御史大夫金公题次邃翁韵
作者：林俊
朝代：明

蓉溪锦溪相并清，益绵二美元齐名。涪江东来始汇派，花月下映双溪明。溪边合有幽人住，颍水箕山不同处。大鹏飞歇寻上征，子凤文城会飞去。平分书屋真卧庐，万卷亦有李峤书。小坐芙蓉问秋水，花意人意溪与俱。千树亭亭青玉立，殷红艳紫纷然集。碧桃夭杏圣得知，就中别有阳和入。君不见露下秋高金气严，零落相对还相妍。万卉平林少颜色，皮剥叶老空自怜。雪干霜柯仅谁识，大松岁久龙蛇迹。小松直上不作难，咫强后手看亲植。
蟠桃歌次李文正公韵寿邵二泉母
作者：林俊
朝代：明

海山屈蟠树如织，宝瓮金茎露犹滴。一度春风一度花，如此风光那会得。武陵天台云锦堆，禹粮尧韭同苍苔。伐毛洗髓即年岁，对花食实能几回。神仙中物世空羡，方朔三偷眼曾见。春卿春色天上来，寿堂寿酒当花面。远览近周不作难，却看八座随清欢。晋国诏书下存问，许并张家福寿看。
蟠龙洞
作者：林俊
朝代：明
体裁：五言律诗

磴转崖根断，云翻地轴浮。接天无鸟渡，隔洞有龙游。金革怜时运，江湖与世忧。远峰晴万垤，寒碧认忠州。
西台志喜
作者：林俊
朝代：明

清明作育重冠绅，荐纸连登十一人。亨会风云元异数，圣怀天地本同仁。六司并属疲民命，五郡尤悬赤子身。浮靡叔风烦就念，一番道俗要还醇。
西岳分献次何燕泉韵
作者：林俊
朝代：明

迎气青阳始献春，上坛云物倍看新。南郊遍祀元殊数，西岳重移似有神。风马云车瞻陟降，金绳玉册感前程。礼成听得华夷颂，中国真占有圣人。
见梅
作者：林俊
朝代：明
体裁：五言绝句

病久更清癖，江寒犹短槎。竹间明数点，春是野人家。
访顾家亭
作者：林俊
朝代：明
体裁：七言律诗

衰颜得酒变儿童，小簇山盘对二翁。远笛江川晴树外，断鸿秋水晚烟中。赤松藏老还馀日，白社投閒自旧风。万竹亭深时一遣，不应酬直与青铜。
读东坡李白辩
作者：林俊
朝代：明

吾道纲常有二天，虚名催逼漫楼船。浔阳合是江潭水，鱼腹还应有墓田。口颊劳劳枉乱真，谪仙曾道不从璘。仙才侠格知何系，空有诗流浪漫人。
读东坡李白辩·其一
作者：林俊
朝代：明

吾道纲常有二天，虚名催逼漫楼船。浔阳合是江潭水，鱼腹还应有墓田。
读东坡李白辩·其二
作者：林俊
朝代：明

口颊劳劳枉乱真，谪仙曾道不从璘。仙才侠格知何系，空有诗流浪漫人。
读唐人钱起诗黄绶罢来多远客青山何处不愁人之句
作者：林俊
朝代：明

林园乐事颇相关，不换神仙只一闲。荒径也须存白菊，愁人元不是青山。将雏野鹤飞还舞，酿蜜崖蜂去却还。凉月孤舟自浓睡，乘流知下几溪湾。
谒孔庙次刘忠宣公韵
作者：林俊
朝代：明

新祠古树绝前观，入室翻应老去难。万里风云在天地，一天星斗上回澜。直于世道占兴替，深为吾皇系治安。伫结末由今借幸，礼成还觅旧碑看。
谒孔庙次壁间韵
作者：林俊
朝代：明

即此虔分席，依光惬下堂。道风行有截，教思入无疆。系易连三圣，为邦备一王。晚酬天独借，数仞见宫墙。
贱籴志喜
作者：林俊
朝代：明

积旬风雨作春寒，是处平流泻激湍。南野烟花愁外望，小庭月桂病中看。照瘢转见催租急，举火翻怜度日难。晨起忽闻开贱籴，老怀重为放情宽。
贺杨宗伯月湖致仕
作者：林俊
朝代：明

长鸿天外信谁留，珍重山人故倦游。作雨已收云满洞，感秋应放雪盈头。四儒正学加尊信，二傅高情遂老休。得谢尚书还给俸，转于何处觅巢由。
赏五色菊
作者：林俊
朝代：明

帝里应怀旧国霜，晚花重此就壶觞。一行绛雪扶衰白，五色祥云捧赭黄。慰眼愁容深入画，感时月令正当阳。高年幸与耆英会，小醉东风亦未妨。
赏菊次胡支湖韵
作者：林俊
朝代：明

江雨画篷水戏，夕阳茑径樵声。寒猿素壁长挂，老鹤青枝不鸣。野客抱琴果俗，秋花得句还清。太无人管閒兴，蕙带荷衣道情。
赠伦侍御瓈溪南归
作者：林俊
朝代：明

最盛才华安避舍，颇颓筋力忆登台。地严风纪身先告，日昃功名岁未回。南纪每悬天上梦，西堂时共月中杯。昔贤心事频相付，露下秋高有雁来。
赠刘毅斋礼卿留都
作者：林俊
朝代：明

徐过山色上晴岚，几驿官河路许谙。骏马台高空冀北，大鸿家近爱江南。清惟典客韭仍白，要得藏名䉀转甘。莫漫公衙便好睡，履声卿月梦朝参。
赠刘都宪大节次韵
作者：林俊
朝代：明

驹隙劳劳催短景，羊歧扰扰混迷途。岂知泰运逢今日，犹有山人话昔吾。元礼望高还党籍，康成老去尚门徒。清流一种斯文恨，吟对庭心夜月孤。
赠周谏议两山
作者：林俊
朝代：明

少室留云在，方壶日到初。地炉烧野笋，麦饭荐溪鱼。澹老传封事，班生得例书。卷舒吾道在，烟水话樵渔。野梅香正结，素洞暖初开。扫径閒云识，从天旧雨来。棘篱催过酒，沙鹤引登台。人意仙灵会，披衣坐紫苔。
赠周谏议两山·其一
作者：林俊
朝代：明

少室留云在，方壶日到初。地炉烧野笋，麦饭荐溪鱼。澹老传封事，班生得例书。卷舒吾道在，烟水话樵渔。
赠周谏议两山·其二
作者：林俊
朝代：明

野梅香正结，素洞暖初开。扫径閒云识，从天旧雨来。棘篱催过酒，沙鹤引登台。人意仙灵会，披衣坐紫苔。
赠太老石斋翁致仕
作者：林俊
朝代：明

礼绝官僚识羽仪，九重动色注东墀。手扶日月中天上，志在云雷下直迟。大老忍坚违雅尚，太平深切望来期。锦江烟水行藏外，潞国人传有赐诗。位极功高谢亦宜，眼中曾复见同时。郑公人国心偏重，吕相儿孙福自私。忆赐黄扉麟几易，得来青社燕先知。三杨相业图形在，共指凌烟识帝师。
赠太老石斋翁致仕·其一
作者：林俊
朝代：明

礼绝官僚识羽仪，九重动色注东墀。手扶日月中天上，志在云雷下直迟。大老忍坚违雅尚，太平深切望来期。锦江烟水行藏外，潞国人传有赐诗。
赠太老石斋翁致仕·其二
作者：林俊
朝代：明

位极功高谢亦宜，眼中曾复见同时。郑公人国心偏重，吕相儿孙福自私。忆赐黄扉麟几易，得来青社燕先知。三杨相业图形在，共指凌烟识帝师。
赠太老蒋敬所致仕
作者：林俊
朝代：明

一柱颓流势尽东，碧天寥阔见飞鸿。名于星斗归耆德，功在朝廷倚愫忠。国史特书唐上相，乡人初识汉三公。官舟泊晚龙关下，犹记南征涕泪中。历尽艰危宇县新，汉家柱石旧元臣。翼龙雷电擎天手，刑马山河相国身。道在必行功岂计，老于决去疏还陈。麟袍博取渔蓑月，蕉鹿曾论梦与真。
赠太老蒋敬所致仕·其一
作者：林俊
朝代：明

一柱颓流势尽东，碧天寥阔见飞鸿。名于星斗归耆德，功在朝廷倚愫忠。国史特书唐上相，乡人初识汉三公。官舟泊晚龙关下，犹记南征涕泪中。
赠太老蒋敬所致仕·其二
作者：林俊
朝代：明

历尽艰危宇县新，汉家柱石旧元臣。翼龙雷电擎天手，刑马山河相国身。道在必行功岂计，老于决去疏还陈。麟袍博取渔蓑月，蕉鹿曾论梦与真。
赠方棠陵
作者：林俊
朝代：明

敏识奇才属化工，最怜去燕与来鸿。刃迎薄试剸烦利，神领真酬养静功。似有时人推仲晦，颇闻法吏待元公。阴晴睫外那须计，秋叶春花此意同。
赠族子以永
作者：林俊
朝代：明

大冶陶型外，名家况味存。孤忠韩愈疏，直气邵州孙。诏起冠裳郡，人归礼让门。经心清献墓，残照下烟村。
赠族弟世崇
作者：林俊
朝代：明

世锡琼林又子同，广文上考仅从东。鸡声晓度梅花月，雁影秋随芦荻风。驿路易闻京国信，讲堂偏识布袍穷。眼间通塞居前分，造化无言属至公。
赠杏冈李少司马
作者：林俊
朝代：明

算胜胸中属有神，班心玉立见长身。家藏一斗时分醉，囊散千金为买邻。壮日丹心还似旧，耆年青鬓未曾新。局残橘叟閒评校，未胜瀛州九斛尘。
赠杨中翰承家
作者：林俊
朝代：明

绿野堂深映白麻，卯桥流水旧仙家。金蕉自得两山胜，梧竹平分一径斜。天上儿归明鹭服，膝前公寿照梅花。懒云一缕相依在，秋月江门共钓槎。席虚合有君臣契，诏下先酬父子情。归得校书随杖屦，老便洛社结耆英。映江晴月一舟小，度鸟閒云两睫轻。文字唱酬翻自信，传家莫漫说西平。
赠杨中翰承家·其一
作者：林俊
朝代：明

绿野堂深映白麻，卯桥流水旧仙家。金蕉自得两山胜，梧竹平分一径斜。天上儿归明鹭服，膝前公寿照梅花。懒云一缕相依在，秋月江门共钓槎。
赠杨中翰承家·其二
作者：林俊
朝代：明

席虚合有君臣契，诏下先酬父子情。归得校书随杖屦，老便洛社结耆英。映江晴月一舟小，度鸟閒云两睫轻。文字唱酬翻自信，传家莫漫说西平。
赠林侍御克相
作者：林俊
朝代：明

洒尘轻雨候征轮，风范临歧付酒樽。入手斯文烦自信，当时诸子竟谁尊。官清似觉严成冷，任棘真看简胜繁。立马五云高处望，文华清梦落朝阍。
赠梧冈臧都宪总制宣大
作者：林俊
朝代：明

梧冈老子真不孤，紫髯渠帅看如无。博带宽衣拜天子，备边再出军飞狐。朔方健儿名惯战，此老胸中元十万。帐前猛将胆通身，不道天山定三箭。冻解风轻二月来，长城四望无氛埃。细草晴川断南牧，日日祗见阳春回。君不见正德年间本安堵，开边市勇浑相误。肌推髓剥尽行宫，宣大祗今尚无土。
赠次峰次阳明韵
作者：林俊
朝代：明

假寐官斋作晚晴，雷阳何意动先鸣。眼间世事秪如梦，海上风涛故未惊。沃壤不殊忘在客，好山无数重兹行。圣皇孝理崇尧舜，驿使传来是吉声。如面人心岂尽齐，危微精一属参稽。四儒殁后留遗响，七圣途穷待指迷。海邑言游今礼乐，越裳职贡旧航梯。桃源此去无多路，老爱相从是建溪。
赠次峰次阳明韵·其一
作者：林俊
朝代：明

假寐官斋作晚晴，雷阳何意动先鸣。眼间世事秪如梦，海上风涛故未惊。沃壤不殊忘在客，好山无数重兹行。圣皇孝理崇尧舜，驿使传来是吉声。
赠次峰次阳明韵·其二
作者：林俊
朝代：明

如面人心岂尽齐，危微精一属参稽。四儒殁后留遗响，七圣途穷待指迷。海邑言游今礼乐，越裳职贡旧航梯。桃源此去无多路，老爱相从是建溪。
赠江藩伯景熙同年宫保东川公子
作者：林俊
朝代：明

文物东藩喜近临，故人为别意还深。名家型范平看副，裕国源流信许寻。安得三钱长米价，秪知一粒自民心。常平旧格今谁问，老爱云庄是好音。
赠泮西
作者：林俊
朝代：明

隐帙上藜烟，浓书洒墨筵。声名多此地，物色重当年。桃李春风面，江河秋水篇。右军心画外，妙领看清圆。新桃开暖烟，细柳系离筵。客久馀残梦，心高寄老年。大方求益地，短日远游篇。相忆云庄下，丛生桂许圆。
赠泮西·其一
作者：林俊
朝代：明

隐帙上藜烟，浓书洒墨筵。声名多此地，物色重当年。桃李春风面，江河秋水篇。右军心画外，妙领看清圆。
赠泮西·其二
作者：林俊
朝代：明

新桃开暖烟，细柳系离筵。客久馀残梦，心高寄老年。大方求益地，短日远游篇。相忆云庄下，丛生桂许圆。
赠潘宪副希周督海道浙西
作者：林俊
朝代：明

山匣青萍价旧高，外台风纪属时髦。未言地接岩廊近，且得身离郡县劳。化及炎州消瘴疠，威行渤海肃风涛。龙山石浦无传箭，不信书生擅六韬。
赠王南渠
作者：林俊
朝代：明

虹衍诸祥会，天申启圣辰。一函修职贡，万国走王臣。谱按神仙曲，风回帝里春。泰平今有象，西壤净边尘。
赠王履约履吉二生
作者：林俊
朝代：明

水月相忘坐此清，缁衣空窃好贤名。吴中词伯还双陆，洛下儒宗亦二程。几信宫墙无路入，极知水火有人争。传心好亦当年事，三绝韦编付短檠。
赠王应时
作者：林俊
朝代：明

穷愁收蚤遇，艰大寄孤生。行谊传京国，词华动海城。旅魂天正黑，枯泪夜曾明。回雁西风急，含凄数驿程。北极悬深恋，东行感至尊。自怜臣计迫，不道吏书繁。力尽还伤往，心多更食存。百蚕能一叶，人纪信须敦。
赠王应时·其一
作者：林俊
朝代：明

穷愁收蚤遇，艰大寄孤生。行谊传京国，词华动海城。旅魂天正黑，枯泪夜曾明。回雁西风急，含凄数驿程。
赠王应时·其二
作者：林俊
朝代：明

北极悬深恋，东行感至尊。自怜臣计迫，不道吏书繁。力尽还伤往，心多更食存。百蚕能一叶，人纪信须敦。
赠石溪
作者：林俊
朝代：明
体裁：古风

海树多白云，晴峰带寒碧。秋日厉且短，徙倚怀在昔。幸酬山鹿性，一懒收四益。篱落菊花风，村酤永今夕。缱绻情话久，仆更烛屡易。霜青白雁前，江湖念孤客。
赠郑双石
作者：林俊
朝代：明

素风直倚廉为重，末习真收简作醇。辅郡上烦千里寄，来贤亲办一翻人。井中紫气家家俗，天上阳和处处春。后杜先张还故事，幸庵元自有芳尘。
赠阎泉川
作者：林俊
朝代：明

事激言逾壮，居夷性转谙。日将辞阙下，天与看滇南。卑散藏深地，冲虚悟往庵。曲成关造物，兹意重谁谈。
赠陈侍御中川
作者：林俊
朝代：明

羽仪应宪节，文藻重儒绅。山立风还劲，雷行令一新。草回秦地绿，马带帝城春。万里同仁外，柔驯正远人。
赠陶宫保参赞留务
作者：林俊
朝代：明

一行簉羽共华颠，南北分飞思惘然。平土近承咨禹任，居留寻进命周权。山河表里开基外，版宇安危制治前。新主临轩劳目送，师贞元属旧耆贤。
赠项秉仁
作者：林俊
朝代：明

襄毅元枢记昔年，后行梧竹上风烟。县家赤子心应副，吾道沧洲业许传。己属典刑酬仕学，未烦枘凿计方圆。缵戎好亦孙支事，先续循良第一篇。
过真馆
作者：林俊
朝代：明

少华幽栖处，青霞几静功。松脂传辟谷，羽服舞回风。小有仙都观，清虚紫极宫。五芝前道路，荒棘桂花丛。少室秘青烟，空流了道玄。玉书方外检，鸿宝枕中篇。吐纳曾留诀，神仙祗谩传。晚晴看逝水，篝火梦三川。
过真馆·其一
作者：林俊
朝代：明

少华幽栖处，青霞几静功。松脂传辟谷，羽服舞回风。小有仙都观，清虚紫极宫。五芝前道路，荒棘桂花丛。
过真馆·其二
作者：林俊
朝代：明

少室秘青烟，空流了道玄。玉书方外检，鸿宝枕中篇。吐纳曾留诀，神仙祗谩传。晚晴看逝水，篝火梦三川。
过紫溪
作者：林俊
朝代：明

雨树行青嶂，晴霞覆紫溪。桥分平野断，人与此山齐。瘦马漫知道，冥鸿故不迷。仙风酬素分，吾老一支藜。
过访云庄
作者：林俊
朝代：明

次第长林起曙烟，跛羸扶上木兰船。水纹细皱鱼常跃，野色荒凉月尚悬。百丈分流入南浦，千寻积翠起中天。庄前荔树生来合，丛桂花开总自怜。
述怀
作者：林俊
朝代：明

绵薄何能受，衰颓转见亲。身多为国瘦，家颇好贤贫。山斗瞻依近，羹墙梦寐真。陶型心故在，末俗几还淳。
送伯望员外
作者：林俊
朝代：明
体裁：五言律诗

水树阁炎雨，江乡滞短筵。秋声梧落候，霜信雁来前。客路连三月，家书又一年。考堂夜孤梦，飞绕白云边。
送俞司空西湖奉使亲藩
作者：林俊
朝代：明

海日扶桑动晓晴，两班环佩肃鞭声。传来宝册宣新制，捧出银符遣上卿。褰幰五云高处望，过家双节画中行。礼成定与春齐到，真主垂衣业太平。
送叶东瀛
作者：林俊
朝代：明
体裁：古风

漠漠庄前云，齿齿松下石。林父有好怀，雨晚水亦碧。出懒动私慰，扫轨复谁客。迩从天上来，会有留司役。聚首那得知，解衣话畴昔。荔熟正满眼，照我青霞宅。别谱符前闻，摘尝经累百。色香特高品，风味良自得。他日江南人，此景徒梦索。
送徐大参广贤用谢灵运相送方山韵
作者：林俊
朝代：明
体裁：古风

幽弦久不调，繁响散疏越。兹晨抱就君，兰生水初发。横膝弄孤操，松枝犹晓月。濒村风雨仍，芳意重消歇。逃虚出门懒，胜赏心恒阙。报章倏何来，逵路经此别。日高动征轮，远宇众星蔑。
送方上舍
作者：林俊
朝代：明
体裁：五言律诗

客路阻风沙，离心逼岁华。潮平今夜月，梅作去年花。囊涩书还购，天寒酒待赊。席珍逢圣主，未许卧烟霞。
送方宜贤之婺州
作者：林俊
朝代：明
体裁：五言律诗

海县多年梦，云庄几日游。如僧聊共夏，为客动经秋。岁俭沙田瘠，山深草树稠。移风还礼乐，弦诵变蛮讴。
送方思源尹丹阳
作者：林俊
朝代：明

物色收来异，声名重不虚。初程付淹速，大造有乘除。辅邑征先耗，疲民税几舒。悉心劳抚字，平野课耕锄。旱剧苗如寄，渠成水可居。村农储尽粟，公府食无鱼。型冶还陶士，冠裳足起余。化行驯雉外，刃利割鸡馀。尤拔钧衡在，循良且大书。
送曹时中佥宪
作者：林俊
朝代：明
体裁：古风

步步陟崟岑，摄衣就林樾。盈盈汀上草，灼灼方花月。感念意中人，驾言向天阙。供帐杂觞罍，欢爱情靡竭。馀酣发清啸，英风竦毛发。双轮过目鸟，晴阴变飘忽。旧倚失蒹葭，兰轩坐孤突。寒芳信所纫，芬菲竟奚物。前程谅尔多，维车待明发。
送李卿式入觐
作者：林俊
朝代：明
体裁：古风

林叶下策策，马鸣风萧萧。去住各耿耿，水树天迢迢。霜前感候雁，欲寄书仍遥。大明丽日月，瑞霭瀰紫霄。敷纳虞周际，万国今四朝。君行为民告，靡敝曾自聊。怨结化为沴，疫气流未销。入春早无麦，螟贼伤我苗。登场谷翔涌，鸡犬村寂寥。蠲租望汉诏，延颈心摇摇。君行幸无迟，君归幸母缓。待哺众嗷嗷，肠枵日不短。
送柴季常宪副滇南
作者：林俊
朝代：明

脉脉客意长，洒洒秋候凉。川涂物色异，去住何回徨。公程历江县，霞气薰衣裳。入门长大慰，稚弱含辉光。更烛夜苦短，拂曙星低横。阳乌出海树，来雁遥双翔。独骖向南纪，夷獠曾毡乡。百年弦颂外，礼则驯陆梁。观风足馀寄，一一堆中肠。
送汪可亭节推报政
作者：林俊
朝代：明

嘉石衡量法许平，海乡随处绝冤声。馈鲜偶值悬鱼在，入觐真怜鬻马行。九石潭边度梨岭，独峰江上见桐城。名公行烈来贤事，碧落秋高老气横。
送潘宪副方塘用汉韵
作者：林俊
朝代：明

三川阻且长，峦势相附属。离堆凿神秀，陆海开平绿。庶富甲西南，时化亦云速。逆阉事纷更，弦柱伤太促。括削尽肌髓，细政等湿束。缪起靖黄巾，冈火能石玉。祗今枯骨寒，隐抱弥衷曲。君行职持宪，雅尚无狭促。吾儒作用间，元公有前躅。试省旧战场，荒墟几茅屋。
送王宪副之贵阳用东坡韵
作者：林俊
朝代：明
体裁：古风

羁游感物候，密叶鸣幽蝉。江宽苇蒲净，莽苍浮青烟。西维铜柱外，驿路开丛巅。驺从出木杪，电帜空中悬。应接境不暇，此行多登仙。顾独困兵燹，子育须时贤。祸贾有均责，政平闻醴泉。素桐落疏响，清月夜联娟。别堂怅畴昔，醉语风翩翩。白骨秽荆杞，勒功重燕然。
送王德辉还朝
作者：林俊
朝代：明
体裁：古风

西风息庭树，落月在双杵。揽衣候残星，送别江之浒。岸枫叶赤天雨霜，日出未出江苍凉。黄花白酒动春色，落霞孤鹜催归航。客子流光一过鸟，别时转多会转少。健翮宜凌霄汉间，倦身祗爱风尘表。状头学士君不孤，千年文气须人扶。六朝典籍要秦火，此语外激中非迂。平生独得言，可为知者道。完质变青黄，皇风薄丽藻。君归语伯安，浮艳轻一扫。商彝周鼎自有真，拽以万马酬千缗。声名太早物所忌，未信今人非古人。
送用敬司徒兼左副都提督云贵军务
作者：林俊
朝代：明
体裁：七言律诗

玉书黄组照征衫，伐鼓江风满布帆。邦计已符三部望，将权重领两京衔。上卿文武功宜奏，中夏提封邑岂岩。我愿边民私请命，天戈惟见扫妖欃。
送祝虚斋子师谟令南丰
作者：林俊
朝代：明

接席缘终欠，传心学许同。龙飞符上瑞，鸡割寄南丰。朴质名家训，敦庞太古风。不禁兵燹地，百意念民穷。
送草窗郑司教森
作者：林俊
朝代：明

薄技缪投鼯鼠，颛蒙继祝螟蛉。伯仲常眉最白，交游籍眼殊青。孤烛寒光并舍，高槐绿荫连屏。千里误腾快足，九霄专养修翎。调熟曲翻别引，鼓多刃发新铏。迟回苍璧酬价，展转丹砂乞灵。独对可陈董策，晚收尚负梁经。岁俭陶瓶屡罄，德馨颜巷初铭。荏苒年翁渐迫，吾伊夜子曾停。极否终丁泰运，后凋不博秋零。芸阁香浮书带，风雩响泛铎铃。骑鹤几缠万贯，解龟续换双瓶。紫气腰间剑室，黄云马首旗亭。咨目送迎例断，遥心带鹤前汀。
送蒋子云守南阳
作者：林俊
朝代：明

节概西曹彦，文章太守临。朴忠元故俗，风雅自遗音。探虎时看壮，悬鱼迹许寻。五朝稽德在，如玉又如金。
送郑汝华次韵
作者：林俊
朝代：明
体裁：五言律诗

逐水桃花处，斜风燕子时。醉挥铁如意，击碎珊瑚枝。饮散还当局，愁閒不入诗。溪山难此景，别后梦相思。
送陈佥宪用东坡感旧韵
作者：林俊
朝代：明
体裁：古风

报答重意气，钟声别未央。玉鞘寒晓月，馺踏关山长。岩峦写丹碧，廨宇清僧房。地暄等冬春，江雨作夏凉。毡舆记宿历，廞□百盘冈。深怀亟将事，倦极中颇忘。迹孤时敛怨，鸡犬幸少康。滇俗罗僰溷，十村九无粮。流土恣驱挟，杀越干刑章。治标盍端本，君行厉风霜。害苗尽稂莠，嚼蜡应细尝。悠悠千载心，临分为倾降。
送陈春官惟浚谪漳南
作者：林俊
朝代：明

发生期老大，飘落任浮沈。到海十年梦，思家一夜心。小车问字酒，独屋裹眠衾。刚折还臣罪，穹苍属监临。
通川感事
作者：林俊
朝代：明

老销髀肉愧征鞍，目对人心日转难。尽索丁奇翻戊校，几烹丙穴侑辛盘。马鸣路黑边麈满，巷哭堂深短烛寒。惆怅乱阶谁首事，范阳无地葬衣冠。
避暑南山倚韵答汝华
作者：林俊
朝代：明
体裁：七言律诗

蒺藜古道更苍苔，祗树青霏近午开。寺折松廊双鹤绕，月临云水一僧陪。清冰坐石还谈柄，白社攒眉亦酒杯。湖海壮心禅共寂，招提猿鸟谩须猜。
郊祀志喜
作者：林俊
朝代：明

暖律祥飙夜转琴，斋坛乌几坐来深。体元上国春齐到，祝嘏南郊帝式临。步入星辰占王气，梦回云汉系馀心。仰成一德明良会，紫杖青邱许再寻。听尽阳春一曲琴，馀寒不散念还深。青郊迎气风流转，黄道开天日照临。五色祥云承御辇，九韶仪凤协神心。乞灵更致冈陵祝，嘉靖殷休信许寻。
郊祀志喜·其一
作者：林俊
朝代：明

暖律祥飙夜转琴，斋坛乌几坐来深。体元上国春齐到，祝嘏南郊帝式临。步入星辰占王气，梦回云汉系馀心。仰成一德明良会，紫杖青邱许再寻。
郊祀志喜·其二
作者：林俊
朝代：明

听尽阳春一曲琴，馀寒不散念还深。青郊迎气风流转，黄道开天日照临。五色祥云承御辇，九韶仪凤协神心。乞灵更致冈陵祝，嘉靖殷休信许寻。
郭侍御世重以言落职兼程慰其母安人
作者：林俊
朝代：明

沥血匡时疏，回肠慰母情。江山连故郡，昏晓戒兼程。升落等残梦，艰危剩此生。精忠良柱史，暂尔圣人氓。
都昌谩述
作者：林俊
朝代：明
体裁：七言律诗

白发三千丈许长，世缘牵掣又江乡。两山抱郭地雄胜，万水汇流天混茫。宿莽风烟谁步障，盘冈香火自祠堂。东流敢亦苍生问，廊庙先忧祗故肠。
酬朱孔年惠菊
作者：林俊
朝代：明

画船江雨带风斜，过尽重阳未到家。忆昨龙山曾送酒，葑门今日是黄花。柴桑归爱一身轻，中路黄花到眼明。不见芙蓉见秋水，最难摹索是风情。
酬朱孔年惠菊·其一
作者：林俊
朝代：明

画船江雨带风斜，过尽重阳未到家。忆昨龙山曾送酒，葑门今日是黄花。
酬朱孔年惠菊·其二
作者：林俊
朝代：明

柴桑归爱一身轻，中路黄花到眼明。不见芙蓉见秋水，最难摹索是风情。
释郁亭
作者：林俊
朝代：明

宿留有蓬莱，幽怀尽一开。花香浮几席，海气上楼台。别调歌还放，回阑月未来。绿蕉行小径，约略记亲栽。
野出
作者：林俊
朝代：明

激石溪流壮，漫山草树稠。青萝结茅屋，白羽步沙洲。松子霜前落，凫翁藻面浮。閒身酬勿药，土壤答真休。
铁门扇
作者：林俊
朝代：明

瀼西一舍许，两山势回合。
巨石状城门，铁衣护周匝。
楚蜀相犬牙，乾坤互辟阖。
云龛入玲珑，元气深吐纳。
风搜群窍开，水树声互答。
推蓬暂此清，巫山事杂沓。
铁门扇
作者：林俊
朝代：明

瀼西一舍许，两山势回合。巨石状城门，铁衣护周匝。楚蜀相犬牙，乾坤互辟阖。当关一夫守，万马不敢发。云龛入玲珑，元气深吐纳。风搜群窍开，水树声互答。推蓬暂此清，巫山事杂沓。
铁门扇·其一
作者：林俊
朝代：明

瀼西一舍许，两山势回合。巨石状城门，铁衣护周匝。楚蜀相犬牙，乾坤互辟阖。当关一夫守，万马不敢发。
铁门扇·其二
作者：林俊
朝代：明

云龛入玲珑，元气深吐纳。风搜群窍开，水树声互答。推蓬暂此清，巫山事杂沓。
锡宴次韵
作者：林俊
朝代：明

秬鬯明禋宛旧仪，大烹传赐出前墀。南宫让席承偏重，中使分庖散转迟。兽舞凤仪呈雅乐，天申岳䧏会昌期。荣陪愧少耆英后，饱德同歌既醉诗。平章礼绝星辰上，燮理心悬夙夜时。旷典特从昭异盛，缛恩兼为诞弥私。经纶岁久四朝属，版宇功深九庙知。最是保恩平格在，谢归客放赤松师。
锡宴次韵·其一
作者：林俊
朝代：明

秬鬯明禋宛旧仪，大烹传赐出前墀。南宫让席承偏重，中使分庖散转迟。兽舞凤仪呈雅乐，天申岳䧏会昌期。荣陪愧少耆英后，饱德同歌既醉诗。
锡宴次韵·其一
作者：林俊
朝代：明
体裁：七言律诗

秬鬯明禋宛旧仪，大烹传赐出前墀。南宫让席承偏重，中使分庖散转迟。兽舞凤仪呈雅乐，天申岳降会昌期。荣陪愧少耆英后，饱德同歌既醉诗。
锡宴次韵·其二
作者：林俊
朝代：明

平章礼绝星辰上，燮理心悬夙夜时。旷典特从昭异盛，缛恩兼为诞弥私。经纶岁久四朝属，版宇功深九庙知。最是保恩平格在，谢归客放赤松师。
锡宴次韵荅周八厓谢闽果二诗用其韵·其一
作者：林俊
朝代：明
体裁：七言律诗

晦老题名石尚新，故枝犹识宋时春。席阴未觉年年盛，摘实翻怜颗颗匀。风味仅随秋白品，市声空斗早红尘。绣林延寿应无数，合是溪桥一本真。
长歌行次相如
作者：林俊
朝代：明
体裁：古风

青青河中蒲，晨日露易晞。微风动绿叶，嶷嶷摇晴晖。磨灭时节改，容颜惊渐衰。玉关消息断，青霜雁来归。木落四壁暗，饮泪徒辛悲。
閒云歌
作者：林俊
朝代：明
体裁：古风

素翁汝老不能军，天地化汝为閒云。閒云散漫无羁束，始得野老相朝曛。云庄数椽屋新立，墙低不禁云出入。酒酣放浪抱云眠，酒醒月小衾裯湿。日日踏云云不嗔，造化知汝非忙人。故令此云备驱使，游走八极空秋旻。低声问云汝何补，大旱苍生正霖雨。西郊之密徒尔为，小制荷衣覆渔浦。
闺怀
作者：林俊
朝代：明

幽弦不成声，手生欲谁诉。平安两字书，开落几花树。
闺怀
作者：林俊
朝代：明
体裁：五言绝句

雁尽值无书，悬神得先晓。起步薝卜花，并梦枝间鸟。
闻自齐至楚早荒用韵志感
作者：林俊
朝代：明

转移无力愧愚公，杼轴何情见两东。竟岁山农空事育，太仓官粟几陈红。抱愁不问身眠虎，赴急真思力当熊。大统入承瞻圣制，在天七庙慰临中。
除夕
作者：林俊
朝代：明
体裁：七言律诗

岁局周星感旧枰，木炉围守夜三更。亦知送腊迎正地，未尽怀家恋阙情。薄伐几人还上策，下坡明日是初程。拥毹假寐寒光小，江雨邻灯爆竹声。
除夕次山斋韵
作者：林俊
朝代：明

更始三元盛，穷宵一例除。寓形空老大，阅岁属孤虚。海郡传新历，桃符易旧书。浪仙劳酒脯，诗草谢芟锄。盆火沈将断，村田调正和。岁归成局促，春望未蹉跎。气转庭先绿，年颓鬓易皤。小来催大往，伸缩竟谁多。
除夕次山斋韵·其一
作者：林俊
朝代：明

更始三元盛，穷宵一例除。寓形空老大，阅岁属孤虚。海郡传新历，桃符易旧书。浪仙劳酒脯，诗草谢芟锄。
除夕次山斋韵·其二
作者：林俊
朝代：明

盆火沈将断，村田调正和。岁归成局促，春望未蹉跎。气转庭先绿，年颓鬓易皤。小来催大往，伸缩竟谁多。
雨亟溪流百丈赪山为市者失千金偶成
作者：林俊
朝代：明

雷雨分霄亟，溪流四望交。熊应蛟并穴，鹜与鹊争巢。没舍留残脊，沈洲见断茅。江心愁外寺，虚阁且僧庖。雨积疑天漏，溪高诧陆沈。赪山劳竟岁，袖手失千金。豺虎深时见，风涛乱敢寻。楚弓还楚得，子母漫经心。
雨亟溪流百丈赪山为市者失千金偶成·其一
作者：林俊
朝代：明

雷雨分霄亟，溪流四望交。熊应蛟并穴，鹜与鹊争巢。没舍留残脊，沈洲见断茅。江心愁外寺，虚阁且僧庖。
雨亟溪流百丈赪山为市者失千金偶成·其二
作者：林俊
朝代：明

雨积疑天漏，溪高诧陆沈。赪山劳竟岁，袖手失千金。豺虎深时见，风涛乱敢寻。楚弓还楚得，子母漫经心。
雨纪
作者：林俊
朝代：明

井缩江浑月许深，麦畦汲断转难任。金鸡诏下方瞻日，海鹳晨飞正作阴。军国四朝还宋相，傅岩三日是商霖。午桥物色閒评较，青杏红樱欲满林。
雪后十二韵
作者：林俊
朝代：明
体裁：五言排律

日色欺云薄，归鸦阅晚晴。冰随寒溜尽，花落小渠平。玉树含秋思，金风挟雨声。郎娇浑傅粉，仙渴或餐英。室爱袁安卧，茶怜学士评。孤撑山骨露，蹀躞马蹄轻。剪胜宜春苑，张灯不夜城。絮飞看欲尽，草没望还生。未敢轻沟壑，犹能重旆旌。月将梅共白，人与鹤争清。梦破家千里，诗成鬓几茎。剡溪馀兴在，何日重寻盟。
雪壶次郡大夫三峰韵
作者：林俊
朝代：明

烛里檐声失前疾，陂塘宿水看还溢。玄冥为化波晶丸，大门小户争承餐。人言旷瑞天上落，太守见之喜还愕。穷腊不住雨，频春始幻雪。村庄互惊怪，青壶洒玉屑。瞥来飘散趾到颠，硗阻尽变桑麻田。园丁卜岁此宜麦，催租无吏石㠙前。熙春台白梅再花，踏晴野老谈清嘉。事育无愁公税足，廨舍悄寂如僧衙。雪壶雪壶隐微浪，含星射日光荡飏。耽茶学士圣得知，三白银缸出仙酿。吟脾独意野情深，飞丝走泡同销沈。雪山亦似雪壶好，古人不浅今人心。
雪夜送娄元善分得发字
作者：林俊
朝代：明
体裁：古风

玉龙战珠洒清血，银蟾堕地金波滑。点缀园林一夜花，可是东君为催发。丈夫别酒自寻常，且与对雪行新月。红尘堆里十年梦，暂借馀清洗诗骨。
雪洲
作者：林俊
朝代：明

平林一望玉生烟，开尽梅花意洒然。授简兔园曾上客，吹箫鹤渚漫飞仙。金针术妙功奇奏，石鼎联成集旧传。闻说书巢连杜墅，江青鸟白见归船。
雪禁体
作者：林俊
朝代：明
体裁：七言律诗

冻笔呵成势转坚，寒光入幕伴孤眠。草窗浙沥乱疏雨，茶灶阴沈绝暝烟。已办鹅毛深禦腊，不烦鸡骨漫占年。兔园授简谁能赋，且泛回风剡曲船。
静海寺即景
作者：林俊
朝代：明
体裁：五言律诗

海寺春寻到，烟霞味转浓。鹊巢宽树限，鹤食断僧供。背日云根湿，连山地耳重。阅江楼近在，落足最高峰。
题一般春得隐字
作者：林俊
朝代：明
体裁：古风

沦老负心期，抚床弄徽轸。天空暮云平，归鸟没欲尽。忆别江上春，羁怀不可忍。北山夜移文，丛桂亦招隐。回辀息余生，林卧观朝槿。
题九峰翁扇
作者：林俊
朝代：明

扫轨篱门静，藏舟夜壑劳。汉江三澨近，云梦九峰高。写易松分露，蒸茶鼎作涛。故游今几在，首白一同袍。
题仙
作者：林俊
朝代：明

渡海天风跨鹤还，漫酬老癖与溪山。纲常一种吾儒分，不放人间有许閒。地床茶灶隐晴烟，洞口桃花不记年。后老乾坤成底用，名家别自有神仙。
题仙·其一
作者：林俊
朝代：明

渡海天风跨鹤还，漫酬老癖与溪山。纲常一种吾儒分，不放人间有许閒。
题仙·其二
作者：林俊
朝代：明

地床茶灶隐晴烟，洞口桃花不记年。后老乾坤成底用，名家别自有神仙。
题众禽图
作者：林俊
朝代：明
体裁：古风

云庄藏老大，笔砚阅寒暑。容知门外心，风烟在江溆。乾坤囿万物，得气无纤巨。地幽草木深，羽族良地所。品局限陶型，文章异机杼。一雌复一雄，群飞各俦侣。天宽网罗疏，丹碧任容与。临流濯其毛，饮啄如相语。汗滴原上翁，卒岁无禾黍。
题内阁白玉簪
作者：林俊
朝代：明

东殿晨光喜近临，文华清露沐来深。绣纹细辨黄千线，巾影时横玉几簪。秋早碧阑霏雪堕，昼长赪案素香沈。发生共荷栽培力，泽润功成副沃心。
题周惟中画
作者：林俊
朝代：明
体裁：五言律诗

独屋低临岸，双峰半出云。樵苏非左计，泉石有馀闻。肃客弹冠少，看山倚棹分。前村许沽酒，深酌送残曛。
题囊山僧房云山图用族祖鲁瞻先生韵
作者：林俊
朝代：明
体裁：古风

短壑慰老山云白，日日山行异山色。不应云白又云青，招引山僧漫窥测。为云截竹开山楼，雨卷入屋晴檐头。白昼裹眠薄衾枕，不与桂玉关閒愁。飘散祗宜知者道，草屐踏云宽啸傲。鹤氅轻吹出洞笙，铁船早鼓横江棹。道人具领西来意，随缘数遣山云至。攒眉社会不作难，墨池小草閒云记。
题四皓
作者：林俊
朝代：明

一夜仙风吹紫芝，道人同是出山时。从今莫道安刘事，主圣臣贤正作期。
题姚氏园亭
作者：林俊
朝代：明

野晴山雀乱庭柯，门巷春深长薜萝。候叶时花几年纪，风烟犹识卧林窝。画栏草碧与花香，隔断烦声日许长。如此风光藏老大，平泉空爱睫前庄。
题姚氏园亭·其一
作者：林俊
朝代：明

野晴山雀乱庭柯，门巷春深长薜萝。候叶时花几年纪，风烟犹识卧林窝。
题姚氏园亭·其二
作者：林俊
朝代：明

画栏草碧与花香，隔断烦声日许长。如此风光藏老大，平泉空爱睫前庄。
题子野画
作者：林俊
朝代：明
体裁：五言律诗

夜色秋同净，林居意转慵。庭闲一方月，风断隔溪钟。古树藏纡径，晴流带远峰。前身白云外，疏散不从龙。
题孙九峰扇次石潭
作者：林俊
朝代：明

海日高低影，风舟远近程。利名刚两字，云水一虚亭。
题山斋画
作者：林俊
朝代：明
体裁：五言律诗

扫轨柴篱静，披荆拄杖来。大都无径入，小第为山开。海月临书幌，松云下钓台。沧江起龙卧，喷薄夜风雷。
题扇次兑斋
作者：林俊
朝代：明

新箨剥鳞参玉笋，小糟分蚁过茅柴。溪桥隔断非人世，犹有山翁拄杖来。
题扇次兑斋
作者：林俊
朝代：明

独客迷莎径，双松直野亭。岩泉虚更落，别调不堪听。
题族子汝桓画
作者：林俊
朝代：明

雨叶秋将劲，晴芜此亦家。浮生付云水，食口托鱼虾。业薄还官债，山深自岁华。最怜霜候菊，犹是去年花。
题朱淑贞像
作者：林俊
朝代：明
体裁：七言绝句

花蕊开残小院秋，鉴湖春色水东流。垂杨送尽莺莺老，不得同依燕子楼。
题杨乾叔西屿
作者：林俊
朝代：明

迥野云犹暝，平津日又红。南征疑化鹤，西屿寄冥鸿。飘梗时名外，青衫老袖中。摧残忆群醉，吹度一番风。
题杨孔昭小景用韵
作者：林俊
朝代：明
体裁：七言绝句

老懒无羁生意凉，全家十口只渔航。水清沙白鱼虾少，昨夜月明天雨霜。
题松雪山水
作者：林俊
朝代：明
体裁：古风

山水何人称绝奇，吴兴松雪老画师。郑虔祁岳不足数，前身合是病王维。与可胸中有成竹，此老林壑故不俗。轻绡落笔百态生，奇形远势相追逐。长松自昔参天材，疏髯碧净无氛埃。翛然茅屋二三子，衡门静掩荒苍苔。袒跣无营百事拙，竹里渔舟卧秋月。壮歌激越绕空翠，散乱白波舞晴雪。老子家住云水乡，披图见此心如狂。藤蓑稳著赋归去，倚天一笑江茫茫。
题清上人山房
作者：林俊
朝代：明

乱松深古寺，衰谢白云期。生灭慧灯尽，晴阴定磬知。檐虚江色远，日薄鸟声迟。杖锡西来意，曹溪亦几支。
题画
作者：林俊
朝代：明
体裁：七言绝句

人境从偏未隔尘，溪堂小结自藏身。閒云野鹤传来信，如许青山欲托邻。
题画
作者：林俊
朝代：明

山崦云犹瞑，江天雨欲晴。院深芳草合，日落野舟横。古路曾人迹，青林但鸟声。春风期载酒，相对话班荆。
题画
作者：林俊
朝代：明

独屋芝草香，蘅门落松子。轻舟泛芙蓉，明月在秋水。
题画
作者：林俊
朝代：明
体裁：七言绝句

独木寒泉半已秋，蘋风一缕度渔讴。野舟天末无人受，占断沙边几点鸥。
题画
作者：林俊
朝代：明

鬓发沧浪老病翁，小山时对桂花丛。白沙翠竹逃名外，一棹江烟水月中。
题画·其一
作者：林俊
朝代：明
体裁：七言绝句

江上青山伴醉眠，山风吹散一江烟。白头浪静蒹葭短，三四飞鸥乱酒船。
题画·其二
作者：林俊
朝代：明
体裁：七言绝句

小西湖头步清樾，一窝仅补林峦阙。独倚纱窗日又斜，自了残经送秋月。
题画次韵
作者：林俊
朝代：明

雁声平送一天秋，不尽长江水自流。两字时名空短剑，百年吾道信沧洲。疏松古路通仙径，落日澄潭下钓舟。醉答樵歌山月白，野情无梦入拘囚。
题钓台
作者：林俊
朝代：明

地盘一股出，山擘两厓开。鼓枻随渔父，乾坤此钓台。
题雁
作者：林俊
朝代：明

春去秋来迹许忙，夜清凉月梦江乡。鱼虾即少差年计，留与人间薄稻粱。
题马
作者：林俊
朝代：明

岁经牝牡与骊黄，龙脊真能隘八荒。石粟心多还自信，直将汗血报君王。
题麦斜
作者：林俊
朝代：明
体裁：七言律诗

林壑心期老未灰，盘云飞磴历崔嵬。径依斗折萝生合，石作门含水迸开。梵阁眼明天一隘，仙龛月冷梦初回。古梅布满何人迹，鹤引孤山拄杖来。
风木为康子肃题
作者：林俊
朝代：明

辽鹤断归期，摊书赖拄颊。山月冷不眠，雨声战寒叶。
食延寿红金桃再次八厓
作者：林俊
朝代：明

岁岁年年话食新，历来五百尚馀春。珊瑚珠缀油幢滑，孔雀钱开宝扇匀。子小离家曾锡类，肉香掷地不沾尘。近来市井攘名姓，风味从尝恐未真。小园觅果旋开堂，天上传来和露方。嘉惠夜烦青鸟使，素香春伴美人行。分甘侯圃瓜时熟，饱德宾筵黍后尝。最是品高防预窃，悔非苦笋遍山傍。
食延寿红金桃再次八厓·其一
作者：林俊
朝代：明

岁岁年年话食新，历来五百尚馀春。珊瑚珠缀油幢滑，孔雀钱开宝扇匀。子小离家曾锡类，肉香掷地不沾尘。近来市井攘名姓，风味从尝恐未真。
食延寿红金桃再次八厓·其二
作者：林俊
朝代：明

小园觅果旋开堂，天上传来和露方。嘉惠夜烦青鸟使，素香春伴美人行。分甘侯圃瓜时熟，饱德宾筵黍后尝。最是品高防预窃，悔非苦笋遍山傍。
骢马趋朝为李国宝侍御作
作者：林俊
朝代：明
体裁：古风

云騣雾鬣台青骢，雄姿逸态谁得同。传是渥洼旧神种，骑来陆海生长风。赤骠紫骝少颜色，路人欲看看不得。魑魅无踪鬼胆寒，不重骢才重骢德。奚官饲秣岂无马，毛羽齐来品俱下。夹镜时悬照夜光，连钱直倒酬金价。回辔天闲眷遇新，液池洗刷增精神。历险驰危不自惜，毕力万里清埃尘。
高黎共
作者：林俊
朝代：明
体裁：五言律诗

昆崙攀绝顶，雾雨日廉纤。天近山低栈，厓虚石过檐。掬泉聊慰渴，藉草未伤廉。苦事微官縳，霜毛觉渐添。
鳌峰闽佳处近辅益之境益奇赋此
作者：林俊
朝代：明

荒荒人世一微尘，四极坤元老化身。混沌当年良未死，参寥从此重翻新。云天漏下日三足，雪浪吹来海万鳞。莫漫仙流访蓬岛，纪纲物象镇全闽。
鹤降部庭志喜
作者：林俊
朝代：明

鸣甸真看入辈行，胎成谁养翼微长。秋横玉宇天初阔，月泻金茎露始瀼。泽国何情辞旧侣，蓬壶有地托仙乡。霜松雪竹公庭净，移近梅花白处藏。
龙华感事
作者：林俊
朝代：明

忆昔龙华几到门，稻田流水似江村。帝城山色中天见，海寺钟声隔岸闻。准办黄灯传法祖，会留遗钵付僧孙。题诗丈室依然在，荔壁秋荒隐篆文。
麦秀两岐颂
作者：林儒
朝代：明
体裁：古风

我闻张堪为令时，田中有麦秀两岐。渔阳民乐不可支，清风千载歌谣词。又闻岐州魏刺史，异政昭昭播遐迩。来年五穗同一茎，颂声洋洋犹在耳。邓侯本是瀛州仙，前年作宰来琴川。比及三年德化宣，上安下顺无尤愆。曾将三白占腊前，今兹美麦非偶然。储祥孕秀来自天，嶷嶷临风共相倚，鬖鬖垂雨齐无偏。一茎兮两穗，西陌兮东阡，黄云漠漠兮遥相连。上天有意活民命，四郊百姓歌丰年。灵芝五色不足数，嘉禾同颖疑并传。邓侯邓侯仁且贤，名与张魏争后先。今将述职朝天去，天官考最须超迁。瑞麦之歌止于此，愧无巨笔如长椽。
谒菊坡作
作者：林元
朝代：明

岭海精英钟我崔，光风争映曲江隈。九天屡奏匡时策，万里曾摅镇蜀才。泉石怕寒蒲涧约，晚香深注菊花杯。邯郸已醒尘寰梦，欲傍坡南筑钓台。
题室
作者：林兆恩
朝代：明
体裁：七言绝句

茫茫天地一閒身，寄迹榕州今几春。日暮潮平沙欲合，隔江还有未归人。
半山亭
作者：林兆珂
朝代：明
体裁：七言律诗

楚国湖山一望收，苍茫何处问蓬丘。断虹晴散诸天雨，乱瀑寒生万树秋。云护丹梯犹舞鹤，峰回碧落自翔虬。排空健翮飞扬甚，瑶草金光恣所求。
宿上方
作者：林兆珂
朝代：明
体裁：七言律诗

夕照光含大赤天，芙蓉片片削风烟。松蹲绝涧龙鳞起，云隔前峰鹿影悬。石室参差空外刹，昙花缥缈雨中禅。逢僧话罢无生偈，为借南窗半榻眠。
一柳双莺与冯柳二公联句
作者：林光
朝代：明

柳州堂上画图新，摩诘诗中为写真。老眼暂看心欲醉，高怀相对咏何频。想当落笔风情别，幸得开樽物意春。烟雨十枝初入柳，江天双鸟最宜人。偶来并坐空矰弋，忽著高飞远俗尘。淑气谩催回百啭，閒情容与转相亲。碧云声落千门晓，别墅巢深万树匀。淡墨依稀何处得，李生往事与谁陈。
丁未平湖重九日
作者：林光
朝代：明

村醪何处亦堪赊，天宇初晴景最佳。黄菊未开重九节，老夫惟对木犀花。狂挥秃笔诗盈纸，步遍青莎月满衙。却忆去年今日酒，滥陪骢马醉元沙。
七夕过怀玉水南寺遇丁玉夫索诗走笔奉答
作者：林光
朝代：明

七夕无缘一尽欢，水南秋月爱谁看。眼中岂少欧阳子，却羡夷陵旧判官。
七月十七日将至韶州
作者：林光
朝代：明

瘦病篙师撑急滩，雨添新潦转愁难。天公正布新秋令，肯把南风送冷官。
三江
作者：林光
朝代：明

人烟生两岸，江潦夺浮沙。矮屋编泥竹，虚檐覆水瓜。波回渔艇疾，风引寨旗斜。蚬子迎船市，村醪莫肯赊。
三江晚泊二首
作者：林光
朝代：明

敛桨三江寨，山寒日欲晡。江流吞岭觜，岚气障天隅。津吏何骄蹇，商船苦索需。贪泉吾有赋，哦咏正区区。流逆频输楫，途生每问程。篙师疲落日，津吏聒深更。寨鼓沈沈点，潭星耿耿明。梦魂今稍定，不怕岭猿惊。
三江晚泊二首·其一
作者：林光
朝代：明

敛桨三江寨，山寒日欲晡。江流吞岭觜，岚气障天隅。津吏何骄蹇，商船苦索需。贪泉吾有赋，哦咏正区区。
三江晚泊二首·其二
作者：林光
朝代：明

流逆频输楫，途生每问程。篙师疲落日，津吏聒深更。寨鼓沈沈点，潭星耿耿明。梦魂今稍定，不怕岭猿惊。
三过曹侍御见庞亭叠韵二首
作者：林光
朝代：明

豸冠高挂已多年，兴寄孤亭落翠烟。庞老风情先我得，鹿门山色向谁妍。诗寻碧嶂千峰拱，心洗长江一练悬。吏隐安知无二仲，更开池阁醉花仙。匾山三过阅三年，仰止庞亭罩绿烟。汉水却来开眼界，鹿门终不为诗妍。辍耕羡彼辞明府，纳拜何人解倒悬。老我罗浮归未得，梦魂空迓铁桥仙。
三过曹侍御见庞亭叠韵二首·其一
作者：林光
朝代：明

豸冠高挂已多年，兴寄孤亭落翠烟。庞老风情先我得，鹿门山色向谁妍。诗寻碧嶂千峰拱，心洗长江一练悬。吏隐安知无二仲，更开池阁醉花仙。
三过曹侍御见庞亭叠韵二首·其二
作者：林光
朝代：明

匾山三过阅三年，仰止庞亭罩绿烟。汉水却来开眼界，鹿门终不为诗妍。辍耕羡彼辞明府，纳拜何人解倒悬。老我罗浮归未得，梦魂空迓铁桥仙。
三雪和东坡效欧阳体限不以盐玉鸥鹭絮蝶飞舞之类为比仍不使皓白洁素等字
作者：林光
朝代：明

挥毫十日手欲龟，雪来惟有手先知。寒云滚滚飞不尽，况乃猎猎西风吹。斜飘密洒观未厌，巡檐伏几掀吟髭。积阴未散日复日，檐沟块磈生冰澌。寒林粘积冻欲折，巢散几恐倾高危。未容层峰露苍翠，光照老鬓明丝丝。喧嚣静压似太古，弃置纷冗吾何为。阶前松柏气犹傲，虬枝铁干相撑持。卖薪买米村落子，褐破未足遮肌肤。穷檐忍饿冻欲死，那得戏弄如市儿。人言雪本为祥瑞，在腊可喜春非时。我疑元宵景最好，嫦娥亦欲张帘帏。八方遮盖尘土净，万宝映照仙容姿。浩然作诗寄清赏，冻砚呵液光淋漓。聊挥幽兴落小草，献赋未拟趋彤墀。云笺书破数十幅，蛟龙戏舞风披披。群山小霁景殊绝，我马未驾心先驰。登高如出浑沌世，呼酒安肯辞深卮。颓然一醉忘物我，鱼鸟下上应相随。未信严城少佳似，会须折简一招之。
上三坂滩
作者：林光
朝代：明

舟子挐舟日叫号，北风吹面利如刀。欲知世路难还易，三坂滩头看着篙。
上十八滩
作者：林光
朝代：明

逆境甘心不作难，南风终见北风还。昨宵篷底茶园梦，今日扁舟十八滩。
上安山闸
作者：林光
朝代：明

争先谁露巧机关，闸水声喧我自閒。怪得希夷眠华顶，了无心绪向人间。